Πώς παύεις να αγαπάς κάποιον; - Σελίδα 5 • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 68,843 μέλη και 2,473,272 μηνύματα σε 78,677 θέματα. Αυτή τη στιγμή μαζί με εσάς απολαμβάνουν το e-steki άλλα 484 άτομα.\nO kotetsi έγραψε: στις 21:43, 22-05-06:\nΔε νομίζω ότι μπορείς να σταματήσεις να αγαπάς κάποιον. Τουλάχιστον εγώ ΔΕΝ ΜΠΟΡΩ. Το είδα τις τελευταίες τρεις ημέρες, όπου η κοπέλα που ήμαστε μαζί στην Κοζάνη θέλησε να έρθει να με δει και να περάσουμε μαζί την ονομαστική της εορτή. Όταν έφυγε σήμερα το απόγευμα με το ΚΤΕΛ πολύ απλά... δεν ήθελα να φύγει!\nΠού θέλω να καταλήξω: ναι, μπορεί να την έχω απομυθοποιήσει, ναι, μπορεί διάφορες καταστάσεις και γεγονότα να μη μας επιτρέπουν να συνεχίσουμε τη σχέση μας αλλά ΣΕ ΚΑΜΙΑ ΠΕΡΙΠΤΩΣΗ δε θα πάψω να την αγαπώ, να τη νοιάζομαι και να θέλω να τη βλέπω να προχωράει μπροστά.\nH dooo έγραψε: στις 09:50, 23-05-06:\nΚΑΜΙΑ ΚΟΠΕΛΑ ΠΟΥ ΘΑ ΓΝΩΡΙΣΕΙΣ ΑΠΟ ΕΔΩ ΚΑΙ ΠΕΡΑ ΔΕΝ ΦΤΑΙΕΙ ΓΙΑ ΤΗΝ ΣΥΜΠΕΡΙΦΟΡΑ ΤΗΣ...\nκαι ποιος φταίει? η δέλτα της γειτονιάς?\nσαφώς και φταίει. για ό,τι κάνει, για ό,τι αποφασίζει στη ζωή της.\nO tron_gr έγραψε: στις 12:26, 23-05-06:\nΙσως να μην κατάλαβες τι εννοω με αυτο που λέω...\nΛεω οτι καμια κοπέλα που θα γνωρίσεις απο εδω και πέρα δεν φταίει για τησ πράξεις ΤΗΣ ( το της ειναι για την προηγουμένη κοπέλα)... και αυτο το λέω γιατι πολύς κόσμος μετά απο μια πικραμένη σχέση τους, στην επόμενη τους σχέση βγάζουν το αχτι τους απο αυτα που πέρασαν στην προηγουμενη.... με αποτέλεσμα να πληγώνετε ΑΜΑΧΟΣ πλυθησμος...\nH dooo έγραψε: στις 12:41, 23-05-06:\nοκ, νάου ιτ ιζ κλίαρ jim\nH briki έγραψε: στις 23:17, 03-06-06:\nΗ δικη μου ειλικρινης απαντηση σ' αυτη την ερωτηση ειναι:\nO The Djinn έγραψε: στις 23:28, 03-06-06:\nΑκριβως ετσι Δημητρη!Δεν θα μπορουσα να συμφωνησω περισσοτερο.\nΜε αυτο το σκεπτικο προσωπικα λειτουργουσα ανεκαθεν.\nO Klaus έγραψε: στις 18:06, 08-06-06:\nʼμα λέμε σε αγαπώ εύκολα τότε αγαπάμε για πάντα...Διαφορετικά μένει και αλλάζει σαν συναίστθημα με την πάροδο των ετών...\nH Stalitsa έγραψε: στις 21:43, 13-06-06:\nΠιστεύω οτι αμα αγαπάς πραγματικά κάποιον δεν είναι δυνατό να πάψεις να τον αγαπάς.... Μπορεί να πάψεις να είσαι μαζί του για κάποιους χ λόγους, μπορεί να συνεχίζεις την ζωή σου ΑΛΛΑ δεν σταματάς να τον αγαπάς ΠΟΤΕ!!!!\nΗ αγάπη δεν είναι λιγούρα.. Πεινάς, τρώς κάτι και σου περνάει... Όταν αγαπάς δεν ξεαγαπάς!!! Η αγάπη είναι παντοτινή και αναλλοίωτη!!!\nO QsLv σε ύφεση έγραψε: στις 22:40, 18-06-06:\nΗ γνωστή σου είχε δίκιο, άπαξ και αγαπήσεις κάποιον του παραχωρείς αυτόματα ένα χώρο στο πίσω μέρος του μυαλού σου (ή της καρδιάς σου, όπως θες πάρ'το) και δεν το κουνάει από κει ούτε αμνησία να πάθεις (που λέει ο λόγος)... Θέλω να πω, πώς είναι δυνατόν να σταματήσεις να αγαπάς κάποιον αφού τον αγαπάς?\nΟτι αυτά τα συναισθήματα ξεμακραίνουν και γίνονται αχνά με το χρόνο ίσως να είναι αλήθεια, αλλά πάλι, δύσκολο να εξαλειφθούν...\nH Oralee living, laughing and loving, έγραψε: στις 12:28, 19-06-06:\nΔεν διάβασα όσα γράψατε, αλλά έχω να δηλώσω τα εξής:\nα) Δεν σταματάς ποτέ να αγαπάς, απλά η αγάπη σου αυτή αλλάζει μορφή διαρκώς ανάλογα με τις καταστάσεις που θα προκύψουν (πχ εγώ τον άνθρωπο που ήταν η πρώτη μου σχέση-και ήταν πολύ δυνατή σχέση- και χωρίσαμε πριν 4 χρόνια, νιώθω πως ακόμα τον αγαπάω, αλλά πλέον δεν υπάρχει καμία ερωτική χροιά σ' αυτή την αγάπη, τον αγαπάω όπως αγαπάω μια καλή μου γνωστή που έχω να δω χρόνια και απλά εύχομαι να είναι καλά και να περνάει ακόμα καλύτερα. Δεν μου λείπει όμως πλέον, ούτε θέλω να μάθω τι κάνει - αν τον πετύχω τυχαία, θα πω ένα γεια, αλλά ως εκεί).\nβ) Η διαδικασία για να "ξεπεράσεις" κάποιον είναι πάντα πολύ επώδυνη και χρονοβόρα.\nΑν πάντως ποτέ νιώσεις πως κάποιον που αγάπησες, δεν τον αγαπάς πια, πιστεύω πως βασικά δεν τον αγάπησες ποτέ κι απλά νόμιζες πως τον αγαπούσες..\nH Γίδι υπό τις διαταγές της Μπριάμ έγραψε: στις 19:56, 20-09-06:\nL' un amour chasse l' autre...\nH X-girl έγραψε: στις 14:53, 25-09-06:\nΑγαπη - τι δυσκολο πραγμα!! Δεν πιστευω στην παντοτινη αγαπη, γιατι ολα εχουν το τελος τους, το ιδιο και η αυτη.. Σου αφηνει ομως γλυκιες αναμνησεις..\nH travel_lover έγραψε: στις 00:42, 26-09-06:\nμην μιλάς για παντοτινές αγάπες, κάποτε όλα τελειώνουν, αλλά πάντα υπάρχουν κ'απου μέσα σου βαθιά χαραγμένα. και υπάρχουν κ φορές που τα συναισθήματα μπορούν να αλλάξουν μορφή, πιο δυνατά,πιο έντονα,ένα τ'ιποτα ή τα πάντα.\nόπως λέει κ μια αρμένικη παροιμία: "μην αγαπάς πολύ, μπορεί κ να μισήσεις, μην μισείς πολύ, μπορεί κ ν'αγαπήσεις". είναι πολύ λεπτή η γραμμή αγάπης κ μίσους, πολύ βαρύγδουπο το "ποτέ" και το "πάντα"!\nH hamsteraki έγραψε: στις 01:36, 26-09-06:\nΑχ πόσο μου λείψατε... (άσχετο αλλά επέστρεψα και σήμερα μου κάνετε την καλύτερη παρέα)\n...Αγάπη..Θα μιλήσω τόσο ειλικρινά και τόσο μέσα από την καρδιά μου ώστε ελπίζω να με καταλάβετε. Η πρώτη μου σχέση που κράτησε επί 1 1/2 χρόνο ήταν μία απίστευτη σχέση με έναν φοβερό άνθρωπο. Δεν μου άφησε απωθυμένα και αισθάνθηκα ότι τον ερωτεύτηκα και στη συνέχεια τον αγάπησα. Τον αγάπησα ως άνδρα, τον αγάπησα ως άνθρωπο. Χώρισα μαζί του γιατί κάποια στιγμή απλά βαρέθηκα. Επί χρόνια συνέχισα να λέω ότι τον αγαπάω. Μιλάμε στο τηλέφωνο ακόμα ανα 5-6 μήνες, λέμε ο ένας στον άλλο ότι πάντα θα αγαπιόμαστε, πάντα θα θέλει ο ένας για τον άλλο τα καλύτερα κ.ο.κ (Συμπέρασμα : Αυτόν τον άνθρωπο ΔΕΝ τον αγάπησα ουσιαστικά, δεν τον αγάπησα για πάντα, ίσως τότε αισθάνθηκα κάτι πολύ έντονο, κάτι που εγώ το ονόμασα αγάπη, αλλά τώρα μετά από χρόνια μπορώ να πω απλά ότι τον νοιάζομαι ως άνθρωπο). Μετά από λίγα χρόνια ήρθε ένας άνθρωπος που έφερε τη ζωή μου πάνω κάτω. Στην κυριολεξία. Μία σχέση που την ζήσαμε 100%, μία σχέση που θα τελείωνε. Δεν άντεξα τις συνθήκες (απόσταση) και του ζήτησα να χωρίσουμε. Του ζήτησα να χωρίσουμε ενώ στην κυριολεξία ήμουν έτοιμη να αφήσω τα πάντα και τους πάντες και να ζήσω κοντά του. Την ημέρα που χωρίσαμε μου έσπασε η πέτρα από ένα δαχτυλίδι που μου είχε αγοράσει και (χωρίς να ξέρει ) μου είπε την ίδια μέρα ότι του έπεσε και έσπασε μία γυάλινη καρδιά (πορτατίφ) που του είχα στείλει..Εγώ 23 σχεδόν εκείνος 27 ήθελε να κάνει οικογένεια, εγώ το μυαλό μου το είχα αλλού..Εκείνος ποτέ δεν έμαθε. Πέρα από κάποιες συναντήσεις μας τα επόμενα 2 χρόνια (Με υποσχέσεις αιώνιας αγάπης (??)) οι δρόμοι μας χώρισαν. Χώρισαν, ούτε εγώ ούτε εκείνος. Απλά είπαμε τέρμα. Είπαμε, δεν ήταν ούτε δική μου, ούτε δική του. Με πήρε μετά από έναν χρόνο τηλέφωνο. Εγώ είχα τότε 10 μήνες μία σχέση, εκείνος 9 και μου είπε ότι παντρεύεται. Αυτό ήταν. Μέσα μου ενώ είχα σχέση και ήμουν ευτυχισμένη, αισθάνθηκα ..ούτε καν μπορώ να το περιγράψω. Η πρώτη του κουβέντα ήταν ότι πρέπει να κάνει οικογένεια, ότι εγώ δεν ήθελα κάτι τέτοιο από εκείνον. Δεν του είπα τίποτα. Τότε δεν υπήρχε λόγος. Δεν θα έκανα ποτέ κάτι τέτοιο σε εκείνον και πόσο μάλλον στην σύντροφό του. Ήταν η τελευταία φορά που μιλήσαμε. Μου ζήτησε να με ξαναδεί για τελευταία φορά και ότι μόνο εμείς θα ξέρουμε για πάντα. Εγώ αρνήθηκα. Του ευχήθηκα τα καλύτερα. Δεν αρνήθηκα επειδή δεν ήθελα να τον δω. Αρνήθηκα επειδή ήξερα ότι θα πληγωνόμασταν εμείς και οι σύντροφοί μας. Εκείνος δεν ξέρω τι έκανε στην ζωή του. Εγώ άλλαξα κινητό ξαφνικά. Εξαφανίστηκα. Μετά από 2 1/2 χρόνια σχέσης με τον ίδιο άνθρωπο που ήμουν και τότε, μετά από 2 1/2 χρόνια πολλών τσακωμών και προβλημάτων τολμώ να πω ότι αγαπάω δύο άνδρες στην ζωή μου, και δύο άνδρες για πάντα. Ο ένας θα είναι μέσα μου, θα τον σκέφτομαι, θα γυρίζω στις στιγμές που ζήσαμε μαζί και θα ζω από την αρχή τα πάντα σαν να είναι η πρώτη φορά. Ο άλλος είναι ο σύντροφός μου. Που η σχέση μας έχει περάσει από σαράντα (μάλλον 500 κύματα) και όμως γυρίζω τον κοιτάζω στα μάτια και το νιώθω ότι ότι και να γίνει, δεν μπορώ να φύγω από κοντά του, δεν θέλω να ξανακάνω το ίδιο λάθος που έκανα κάποτε. Προσπάθησα τρεις φορές ώς τώρα και ξαναγύρισα. Ούτε από ανασφάλεια ούτε επειδή δεν μου "έκατσε" κάτι καλύτερο. Γύρισα επειδή βλέπω στα μάτια του και αισθάνομαι ότι τον αγαπάω, ότι τον αγαπάω και θα τον αγαπάω για πάντα. Δεν ξέρω τι θα γίνει. Δεν ξέρω αν θα επιλέξω και αυτή την φορά να φύγω από αυτόν τον άνθρωπο, δεν ξέρω εν τέλει αν στην ζωή μου η αγάπη εμένα με φοβίζει. Αυτό που τολμώ να πω τουλάχιστον για μένα, είναι ότι η πραγματική και ουσιαστική αγάπη δεν έχει μόνο μία μορφή και δεν αγαπάς μία φορά στη ζωή σου. Απλά κάποια την ζεις και κάποια την θυμάσαι για πάντα....\nO m3nt0r έγραψε: στις 02:23, 26-09-06:\nΕγώ προτιμώ να πιστεύω στο πάντα και στο απόλυτο, είναι η αίσθηση ότι κερδίζεις τον χρόνο και υπάρχει ελπίδα για όλα, έστω και αν είναι ψευδαίσθηση είναι καλύτερο απο την μιζέρια του προσωρινού,του για λίγο και βλέπουμε,έστω να το σκέφτεσαι και μόνο.Το λίγο και το περαστικό είναι μίζερα πράγματα για εμένα,σαν να πας διακοπές και να σκέφτεσαι έ εντάξει 5 μέρες έχω ακόμη ας περάσω καλά,4 ακόμη..., και σε τρώει το άγχος και μετράς τα λεπτά,τρέχεις να προλάβεις να κάνεις τα πάντα,ώσπου να ξανάρθουν οι επόμενες διακοπές.Έτσι μπορεί να είναι οι διακοπές αλλά όχι οι σχέσεις, τι σημασία έχει οι πόσοι/πόσες/πόσο λές και θα σου κόψουνε μισθό και μπόνους κατα κεφαλή,αγαπάς κάποιον αληθινά, τελείωσε, έπαψες να τον "αγαπάς" χωρίς να σου κάνει κάτι που έδιωξε την αγάπη σου για αυτόν(κάτι σοβαρό δηλαδή); μάλλον νόμιζες ότι τον αγαπούσες,γιατί πήρες κάτι και χόρτασες απο αυτόν, που δεν ήταν όμως αγάπη , ήταν λαγνεία για το σώμα, που κορρέστηκε και τέλος.\nΟπότε όταν κάποιος λέει αγαπώ κάποιον,πρέπει να σκεφτεί τι σημαίνει αυτό που λέει,ώστε να ξέρει όταν και άν έρθει η ώρα του τέλους της "αγάπης" να μην αναρωτιέται...\nΤελευταία επεξεργασία από το χρήστη m3nt0r : 26-09-06 στις 02:26.\nH Corpse Bride έγραψε: στις 03:57, 26-09-06:\nΠαυεις να αγαπας καποιον οταν εχεις αποστασιοποιηθει, οταν δεν ενδιαφερεσαι, οταν σε εχει ενοχλησει τραγικα κατι που εχει κανει. Νομιζω οτι εχει να κανει και με χρονο/ωριμοτητα. Πολλους ανθρωπους τυχαινει να αγαπησουμε ειτε ερωτικα, ειτε φιλικα, αλλα μετα απο μια στραβη οχι αγαπη, ουτε καν το στοιχειωδες ενδιαφερον δεν υπαρχει. Πολλοι λιγους ανθρωπους (εναν?), νιωθω μεχρι στιγμης οτι θα αγαπαω πααααντα, ο,τι κι αν συμβει, αλλα αυτο υποθετω οτι ειναι αναλογως ρευστο με το "παντα" που ελεγα για την προηγουμενη αγαπη, για την κολλητη του σχολειου και παει λεγοντας.\nO Γιώργος Hunt or be Hunted. έγραψε: στις 23:39, 22-12-07:\nΚατά τη γνώμη μου πως ο έρωτας φθείρει - αναπόφευκτα - στο πέρασμα του χρόνου. Αλλά η αγάπη... nop. Αν θες να "πάψεις" να αγαπάς κάποιον, δεν έχεις άλλη επιλογή από το να κόψεις μαχαίρι τα πάντα.\nIt hurts - damn - but heals over time.\nΑυτό που σχολιάστηκε πιο πάνω, το "ο έρωτας με έρωτα περνάει"... well, θα 'λεγα ότι "υποκαθίσταται", αν δεν το 'χεις ξεπεράσει τελείως.\nΘα συμφωνήσω με το ποστ του Μανώλη:\nΜου είχε πει μια φίλη μου πριν μερικά χρόνια, πως άπαξ και αγαπήσεις κάποιον μετά τον αγαπάς για πάντα, ανεξάρτητα από την οποιαδήποτε απογοήτευση. Τείνω να το πιστέψω.\nΝα μην ξεθάψω κι εγώ ένα θεματάκι;\nH Niyia έγραψε: στις 23:56, 22-12-07:\nΌχι, για μένα, δε σταματάς να αγαπάς τον άλλον ποτέ γτ θα αποτελεί πάντα κομμάτι της ζωής σου (είτε καλό είτε "άσχημο").\nΜου είναι βέβαια αρκετά σκληρό να αποχωριστώ ένα άτομο με το οποίο ζήσαμε μαζί (κ καμιά φορά τείνω να πιστεύω πως εφόσον χωρίσαμε δεν ήταν αληθινή αγάπη ) αλλά για να είμαι ειλικρινής δεν είμαι σίγουρη για αυτό.\nΑλήθεια...πόσες φορές μπορούμε να αγαπήσουμε?\nH Palladin έχω ένα μυστικό που όλα τα ομορφαίνει, έγραψε: στις 00:00, 23-12-07:\nδεν ξέρω ακριβώς, αλλά σίγουρα παραπάνω από μία\nH Niyia έγραψε: στις 00:23, 23-12-07:\nΚ εγώ αυτό πιστεύω (άσχετα αν αναρωτιέμαι ).\nΠιστεύω πως η ίδια μας η ύπαρξη στηρίζεται στην αγάπη, άρα κ εμείς οι ίδιοι είμαστε αγάπη... (ότι νά 'ναι λέω?) Τεσπά, θέλω να πω απλά πως έχουμε πολύ αγάπη μέσα μας να δώσουμε. Αυτό.


Πάτρα: Το σχέδιο της ΕΛΑΣ - Η 6η Δεκεμβρίου όπως η 17η Νοεμβρίου - Pelop.gr\nΠάτρα: Το σχέδιο της ΕΛΑΣ - Η 6η Δεκεμβρίου όπως η 17η Νοεμβρίου\n«Κλείδωσε» και τυπικά το σχέδιο που θα εφαρμόσει η τοπική ΕΛΑΣ, ενόψει της 6ης Δεκεμβρίου, ημέρα μνήμης του δολοφονηθέντος Αλέξη Γρηγορόπουλου, από τα πυρά του ειδικού φρουρού Επαμεινώνδα Κορκονέα πριν από 12 χρόνια, στα Εξάρχεια.\nΧθες, σε σύσκεψη που πραγματοποιήθηκε στο Αστυνομικό Μέγαρο της Πάτρας, έγινε η επικαιροποίηση του επιχειρησιακού πλάνου, καθώς τα μέτρα που θα τεθούν σε ισχύ από σήμερα το βράδυ θα είναι αντίστοιχα με εκείνα του Πολυτεχνείου, στις 17 Νοεμβρίου, με στόχο την αποτροπή συγκεντρώσεων και πραγματοποίηση πορειών.\n«Θα ακολουθηθεί η «συνταγή» Πολυτεχνείου», ανέφεραν στην «Π» αστυνομικοί κύκλοι. Επιτυχημένη τακτική όπως αποδείχθηκε , καθώς δεν άφησε κανένα περιθώριο δράσης σε όσους ίσως ορέγονταν σκηνές εκτροχιασμού και χάους στην Πάτρα.\nΤις επόμενες ώρες η πόλη για ακόμα μια φορά θα μετατραπεί σε «φρούριο», με εκατοντάδες αστυνομικούς να βρίσκονται στους δρόμους σε κεντρικά και περιφερειακά σημεία της πόλης, για την αποτροπή μαζικών κινητοποιήσεων.\nΠρος αυτή την κατεύθυνση λοιπόν και σύμφωνα με πληροφορίες της «Π» από νωρίς σήμερα το βράδυ, υπό την επιτήρηση αστυνομικών δυνάμεων θα βρίσκεται το πρώην παράρτημα του Πανεπιστήμιου Πατρών, επί της οδού Κορίνθου. Δεν θα επιτραπεί η προσέγγιση - κατάληψη του χώρου από οποιονδήποτε, είναι η σαφής εντολή που έχει δοθεί από τους επιτελείς της τοπικής ΕΛΑΣ.\nΕπιπλέον, σε καθεστώς διακριτικής επιτήρησης θα τεθούν και σημεία συγκέντρωσης ατόμων που πρόσκεινται κατά κύριο λόγο στον αντιεξουσιαστικό χώρο.\nΙδιαίτερα αυξημένη φύλαξη θα υπάρχει σε σημεία που ενδέχεται να μπουν στο στόχαστρο αντιεξουσιαστών, όπως αστυνομικά τμήματα, ΑΤΜ και πολιτικά γραφεία.\nΣτις περιπτώσεις που επιχειρηθούν προσυγκεντρώσεις και πορείες, το σχέδιο αντίδρασης της τοπικής ΕΛΑΣ, περιλαμβάνει την κλιμακωτή διαβάθμιση αντιμετώπισης των καταστάσεων. Οπως πληροφορείται η «Π», αρχικά θα γίνονται συστάσεις στους συγκεντρωμένους να αποχωρήσουν, εάν δεν υπάρχει συμμόρφωση θα βεβαιώνονται πρόστιμα για παραβίαση των περιοριστικών μέτρων της πανδημίας και θα γίνονται προσαγωγές.\nΡητές είναι και οι εντολές, για την ανάσχεση κάθε είδους προσπάθειας πρόκλησης επεισοδίων, κατά τη διάρκεια της αυριανής ημέρας από ομάδες αντιεξουσιαστών, οι οποίες σύμφωνα με πληροφορίες της «Π», βρίσκονται υπό στενό αστυνομικό κλοιό. Εάν παρά ταύτα, παρατηρηθούν τυχόν ύποπτες ενέργειες, τότε οι αστυνομικές δυνάμεις θα ενεργήσουν δυναμικά.\nΣτην Πάτρα παρά τις απαγορεύσεις αριστερές οργανώσεις (ΑΝΤΑΡΣΥΑ, ΚΚΕ(μ-λ), ΝΑΡ, νΚΑ, ΟΚΔΕ,ΣΕΚ), με κοινή ανακοίνωση τους καλούν σε συγκέντρωση για αύριο, με την τήρηση των απαραίτητων υγειονομικών μέτρων προστασίας για τον κορονοϊό.\nΤο ραντεβού έχει προγραμματιστεί για τις 12 το μεσημέρι της Κυριακής, στην Πλατεία Γεωργίου.\n[χθες 23:31] Προφυλακιστέοι οι τρεις ληστές για...\n[χθες 22:47] Η ηλεκτροδότηση της Πελοποννήσου...\n[χθες 21:51] Πάτρα: Τρεις συλλήψεις για τα...\n[χθες 20:18] Πάτρα: Συζήτηση για θέματα του...\n[χθες 20:04] ΑΔΜΗΕ: Πιθανή εκδίκαση αύριο των...\n[χθες 19:56] Στην τελική ευθεία η αδειοδότηση...\n[χθες 19:17] Πάτρα: Η Δημοτική Αρχή καταγγέλει...


«Κοινωνικός καπνιστής» : Το περιστασιακό κάπνισμα δύναται να προκαλέσει καρκίνο του πνεύμονα και θάνατο | in.gr\n8 Σεπτεμβρίου 2020, 19:20\nΤο περιστασιακό κάπνισμα δεν είναι «αθώο»\nΗ πιθανότητα ενός «κοινωνικού» καπνιστή -σε σχέση με ένα μη καπνιστή- να πεθάνει από πάθηση των πνευμόνων είναι 2μιση φορές μεγαλύτερη, ενώ από καρκίνο των πνευμόνων 8,6 φορές μεγαλύτερη.\n«Μπορεί κανείς να νομίζει ότι αν καπνίζει λίγα μόνο τσιγάρα τη μέρα, αποφεύγει σε μεγάλο βαθμό τον κίνδυνο. Όμως τα ευρήματα μας δείχνουν ότι το κοινωνικό κάπνισμα είναι δυσανάλογα επιβλαβές».\n«Το κάπνισμα είναι επικίνδυνο άσχετα με το αν κάποιος είναι βαρύς καπνιστής ή ελαφρύς. Συνεπώς αν δεν θέλετε να πεθάνετε από καρκίνο των πνευμόνων ή άλλη πάθηση των πνευμόνων, το καλύτερο που έχετε να κάνετε, είναι το κόψετε τελείως», τόνισε η επικεφαλής ερευνήτρια δρ Παλάβι Μπάλτε.\nΣχετικά άρθρα: ➤ Μεγάλος ο κίνδυνος πνευμονοπάθειας ή καρκίνου των πνευμόνων ακόμη και για τους περιστασιακούς καπνιστές ➤ Κοροναϊός: Ανίχνευση αντισωμάτων για την παρακολούθηση της πανδημίας ➤ Πακέτα τσιγάρων με περιβαλλοντικές ανησυχίες


Χαμός στην Πάτρα με καθηγητή που χαστουκίζει τους μαθητές | Star.gr\nΧαμός στην Πάτρα με καθηγητή που χαστουκίζει τους μαθητές του - «Δεν βρήκα άκρη όπου και αν απευθύνθηκα» λέει η μητέρα του\n«Τον χτύπησα για να τον κάνω άνδρα», της απάντησε ο καθηγητής όταν του ζήτησε το λόγο / Νέα ενημέρωση 21:43\nΑνάστατη είναι συνοικία της Πάτρας από καταγγελία μητέρας μαθητή Γυμνασίου της πόλης ότι καθηγητής χαστούκισε και κλώτσησε το παιδί της χωρίς λόγο.\nΌπως αναφέρει η εφημερίδα «Κόσμος», ο συγκεκριμένος καθηγητής έχει ένορκες διοικητικές εξετάσεις που εκκρεμούν εις βάρος του για παρόμοια περιστατικά.\n«Δεν βρήκα άκρη όπου και αν απευθύνθηκα. Τον φοβούνται; Δεν γνωρίζω. Πάντως μέχρι και η αστυνομία παρενέβη στο σχολείο όταν ο ίδιος άνθρωπος είχε διαπληκτιστεί με συνάδελφό του. Σκεφθείτε τι έχει συμβεί με τα παιδιά μας», είπε στην εφημερίδα η μητέρα του 14χρονου.\nΤο περιστατικό συνέβη στις αρχές Νοεμβρίου, όταν όπως υποστηρίζει η μητέρα, ο καθηγητής χαστούκισε και κλώτσησε τον γιο της.\nΗ ίδια ισχυρίζεται ότι έχει έναν συγκεκριμένο τρόπο να χτυπά τα παιδιά, καθώς τους ρωτά δήθεν αστειευόμενος ποιος θέλει ένα χαστούκι και πριν προλάβουν να του απαντήσουν τους χτυπά αρκετά δυνατά.\nΗ μητέρα έμαθε τυχαία για ό,τι είχε συμβεί και απευθύνθηκε αμέσως στη Διεύθυνσης του σχολείου, ενώ ζήτησε να συναντήσει και τον εκπαιδευτικό.\n«Τον χτύπησα για να τον κάνω άνδρα, να μην είναι δειλός» ήταν η απάντηση του καθηγητή στη μητέρα και όταν η γυναίκα είδε ότι δεν μπορεί να συνεννοηθεί απευθύνθηκε και στην Διεύθυνση Δευτεροβάθμιας Εκπαίδευσης. Υποσχέθηκαν πως θα δράσουν, όμως δεν την ενημέρωσαν καν ούτε για την ΕΔΕ που έχουν διαταχθεί σε βάρος του ώστε να πράξει ανάλογα.


ΦΑΓΑΝΕ…ΦΑΓΑΝΕ…ΦΑΓΑΝΕ…ΦΑΓΑΝΕ…Ευρήματα σοβαρής κακοδιαχείρισης (2005-2016) – Ζητείται επιστροφή χρημάτων | infoserres.com\nΔημοσιεύτηκε στις 05/08/2018 - 2:31:47 ΠΜ από Neoklis σε ΑΠΟΨΕΙΣ, ΚΟΙΝΩΝΙΑ, ΟΙΚΟΝΟΜΙΑ\nΕυρήματα σοβαρής κακοδιαχείρισης (2005-2016) – Ζητείται επιστροφή χρημάτων\nΠραγματικό … καταπέλτη για την πρώην διοίκηση του Ταμείου Αλληλοβοήθειας Υπαλλήλων Υπουργείου Πολιτισμού (ΤΑΥΠ-ΥΠΠΟ) αποτελεί η τελική έκθεση που συνέταξαν οι ελεγκτές του Γενικού Λογιστηρίου του Κράτους, ολοκληρώνοντας τον διαχειριστικό έλεγχο που διατάχθηκε για την «αμαρτωλή” 12ετία (2005-2016) του Ταμείου, σύμφωνα με το δημοσίευμα της ΕΦΣΥΝ.\nΤο Ταμείο είχε πάρε-δώσε με τα γραφεία πολιτικών ηγεσιών του υπουργείου Πολιτισμού σε διάφορα επίπεδα: η …συνδρομή του δεν αφορούσε μόνο χρήμα αλλά και προσωπικό. Σύμφωνα με την Έκθεση του ΓΛΚ:\nΤο 2005 το Ταμείο κατέβαλε παρανόμως 21.663 ευρώ για κάλυψη υπηρεσιακών εξόδων…κλητήρων στα γραφεία της Φάνη Πάλλη-Πετραλιά\nΤο 2008, επί υπουργίας Λιάπη, ο τότε γενικός γραμματέας του υπουργείου, Θ.Δραβίλας, μετέφερε κονδύλι 1 εκατ. ευρώ από τα διαθέσιμα του Ταμείου στον λογαριασμό της ΠΟΣΥΠΠΟ «για πληρωμή υπεραπασχολήσεων”… πρόκειται για την περίοδο που ελεγχόταν ο Ειδικός Λογιαριασμός στον απόηχο του σκανδάλου Ζαχόπουλου.\nΤο 2009, επί υπουργίας Σαμαρά, το Ταμείο προσέλαβε «εκτός ελέγχου ΑΣΕΠ” 10 εργαζόμενους. Οι μισοί φέρονται να υπηρέτησαν στο γραφείο του Υπουργού για έναν χρόνο και οι υπόλοιποι είτε για τις ανάγκες του Ταμείου είτε για τις ανάγκες της Ομοσπονδίας. Δεν πρόκειται για τις μόνες περιπτώσεις που προσέλαβε του Ταμείο και διέθεσε σε άλλους φορείς. Στον Εισαγγελέα Οικονομικών εγκλημάτων θα σταλούν και άλλα ευρήματα προσλήψεων που αφορούν περιπτώσεις:\n1) προσλήψεων υπαλλήλων με συμβάσεις αορίστου χρόνου κατά παράβαση της ιδρυτικής πράξης του Ταμείου.\n2) Μονίμων υπαλλήλων που ενώ αρχικά είχαν διατεθεί από το υπουργείο στο Ταμείο, στάλθηκαν στη συνέχεια με αποφάσεις του Δ.Σ του ταμείου σε διάφορους συνδικαλιστικούς φορείς.\n3) Συμβασιούχων που ενώ προσλήφθηκαν από το ταμείο στη συνέχεια διατέθηκαν σε άλλους δημόσιους φορείς ενώ το μισθολογικό κόστος τους συνέχιζε να το καλύπτει το Ταμείο.\nΔημόσιο χρήμα, λοιπόν, ήταν αυτό που με πρόσχημα την αλληλεγγύη προς τους εργαζόμενους δαπανήθηκε την επίμαχη περίοδο απευθείας μέσω του Ταμείου και μάλιστα για δαπάνες που δεν έχουν καμία σχέση με τους καταστατικούς σκοπούς του.\nΟι συνολικές παράνομες και εκτός σκοπού δαπάνες του Ταμείου, ανέρχονται στο ποσόν των 45.509.505,89 ευρώ.\nΖητείται επιστροφή χρημάτων\nΠροηγούμενο Προηγούμενο Άρθρο: Πανσερραικός : Υπάρχει πλάνο για την Γ Εθνική ???\nΕπόμενο\tΕπόμενο Άρθρο: Σέρρες : Σύσκεψη για την προστασία της Χρυσοπηγής\nΕκλογές Επιμελητηρίου Σερρών : Ποιος προηγείται\nΔΕΥΑ Σερρών : Εγκαίνια της γεώτρησης στη Μονοκκλησιά


Big Business - Στα ύψη οι τιμές ηλεκτρικού ρεύματος στην Ελλάδα το γ΄ τρίμηνο του 2020 - Από τις υψηλότερες στην Ευρώπη\nΤρίτη, 19 Ιανουαρίου 2021 16:23\nΤο αυξανόμενο κόστος άνθρακα έχει διογκώσει τις τιμές στα κράτη-μέλη με σημαντική παρουσία άνθρακα στο ενεργειακό μείγμα. Για παράδειγμα, όπως αναφέρουν οι συντάκτες της έκθεσης, η Γερμανία, η Ελλάδα, η Πολωνία και η Ρουμανία είδαν τις τιμές χονδρικής τους να αυξάνονται την περίοδο 2019-2020 σε σύγκριση με το διάστημα 2017-2018 όταν οι τιμές του CO2 ήταν πολύ χαμηλότερες. Ακόμη και η Γερμανία παρουσίασε σχετική άνοδο παρά τη συνεχή αύξηση της διείσδυσης των ΑΠΕ στο γερμανικό δίκτυο, καθώς το 2020 έφτασε σχεδόν το 50%.\nΠόσο γρήγορα μπορούν οι χώρες των Βαλκανίων να εξαρτηθούν από τον λιγνίτη; Η απολιγνιτοποίηση, ο ρόλος του φυσικού αερίου ως μεταβατικό καύσιμο και οι επενδύσεις σε ΑΠΕ για μία κοινωνία μηδενικών...\nΤην αγαστή συνεργασία ΗΠΑ-Ελλάδας ανέδειξε ο Πρέσβης των ΗΠΑ στην Ελλάδα, Geoffrey Pyatt, στη συζήτηση που πραγματοποίησε στο πλαίσιο των εργασιών του Athens Energy Dialogues με τη Μαρίση Μπαλιούση,...\nΟ ΑΔΜΗΕ ανακοινώνει ότι έχει θέσει σε εφαρμογή σχέδιο άμεσης δράσης για τη θωράκιση του Συστήματος Μεταφοράς Ενέργειας σε συνέχεια του σοβαρού συμβάντος της 7ης Φεβρουαρίου και ενόψει του κύματος...


«Springsteen on Broadway»: Το σκηνοθετικό ντεμπούτο του Μπρους Σπρίνγκστιν στο ντοκιμαντέρ του Netflix | HuffPost Greece\n24/10/2019 10:23 EEST\nΓιατί ο δημοφιλής τραγουδιστής/τραγουδοποιός κάνει στροφή στο φιλμ.\n«Springsteen on Broadway»: Το σκηνοθετικό ντεμπούτο του Μπρους Σπρίνγκστιν στο ντοκιμαντέρ του Netflix.\nΜε μόνο ένα εύσημο συν-σκηνοθεσίας στην καριέρα του, ο Μπρους Σπρίνγκστιν δεν αποκαλεί τον εαυτό του κινηματογραφιστή. Ωστόσο, με την κυκλοφορία του νέου του άλμπουμ με τίτλο «Western Stars», ο 70χρονος μουσικός υπήρξε συνδημιουργός του «Springsteen on Broadway», ενός προσωπικού ντοκιμαντέρ σε παραγωγή Netflix, όπου ερμηνεύει μεταξύ άλλων και τραγούδια από τον τελευταίο του δίσκο.\nΜισό συναυλία και μισό αφήγηση και παρουσίαση των χαρακτήρων που εμφανίζονται στο άλμπουμ, το φιλμ κάνει παύσεις ανάμεσα σε μια live ερμηνεία και καλλιτεχνικές βινιέτες στις οποίες ο Μπος αναπαριστά τον εαυτό του και τους χαρακτήρες που ζουν μέσα στα 13 τραγούδια του άλμπουμ. Σε πρόσφατη συνέντευξή του στο στούντιο ηχογράφησης στο σπίτι του «Thrill Hill», ο τραγουδιστής/τραγουδοποιός δήλωσε: «Συνήθως φτιάχνουμε ένα άλμπουμ και κάνουμε περιοδεία, επειδή είτε τα τραγούδια μου παίζουν στο ραδιόφωνο συνέχεια ή πλέον δεν είμαι καθόλου». Ο Σπρίνγκστιν γνωρίζει ότι παρά την επί δεκαετίες μεγάλη καριέρα του, η μουσική του δεν είναι πια στις επιλογές των ραδιοφώνων. Γι’αυτό και έκανε στροφή σε ένα ακόμα αγαπημένο μέσο: το φιλμ.\n«Δεν μπορείς να βασιστείς στο ραδιόφωνο ή τις συνηθισμένες πλατφόρμες για να προωθήσεις τη δουλειά σου. Αν βγάλω τον δίσκο, ο κόσμος θα τον αγοράσει και μετά θα εξαφανιστεί. Πώς λοιπόν δίνω παράταση ζωής στον δίσκο; Πώς κάνω τα νέα τραγούδια να παραμείνουν στο μυαλό των ακροατών; Πώς δίνω πρόσβαση σε περισσότερος ανθρώπους;». Κάπως έτσι γεννήθηκε η ιδέα να συστήσει χαρακτήρες σε κάθε τραγούδι: έναν κινηματογραφικό αστέρα των γουέστερν που σιγά σιγά αρχίζει και χάνεται, ένα παιδί που έχει πάθει ερωτική απογοήτευση και ξεκινά νέα δουλειά για να το ξεπεράσει. Στην προσπάθειά του να «φωτίσει» την ζωή μέσα στα τραγούδια, ο Σπρίνγκστιν έγραψε ένα σενάριο μέσα σε μια νύχτα που περιλάμβανε ηχητικά από τον ίδιο να μιλάει για την προσωπική του σύνδεση με τα τραγούδια και τους χαρακτήρες.\nΟ συνδημιουργός του «Springsteen on Broadway», Τομ Ζίμνι έδωσε στο ντοκιμαντέρ τα απαραίτητα εφέ για να φέρει στη ζωή την ιδέα του Σπρίνγκστιν. «Οταν αρχίσαμε να διαλέγουμε εικόνες και να κάνουμε το μοντάζ, δουλέψαμε σε αυτό το μικρό δωμάτιο όπως αποκαλώ. Ηταν μια αληθινή συνεργασία μεταξύ των δυο μας», είπε ο τραγουδιστής.\nΤο «Springsteen on Broadway» θα κυκλοφορήσει στις 16 Δεκεμβρίου στο Netflix.\nPLUS: Netflix ντοκιμαντέρ Μπρους Σπρίνγκστιν


Σύνδεση επιστήμης, τεχνολογίας και επιχειρείν στο Πανεπιστήμιο του Κέμπριτζ | Η ΚΑΘΗΜΕΡΙΝΗ\nΗ Γιάννα Αγγελοπούλου μιλάει για το πρόγραμμα με το όνομά της.\n25.10.2019 • 19:03\nΣε αντίθεση με τις ΗΠΑ, στην Ευρώπη καθυστέρησε αρκετά η σύζευξη ανάμεσα στα πανεπιστημιακά ιδρύματα που διακρίνονται στην επιστημονική έρευνα και στο επιχειρείν. Ακόμα και σήμερα, οι δύο αυτοί κύκλοι εφάπτονται ελάχιστα, με αποτέλεσμα ένα μεγάλο τμήμα των πρωτοπόρων ανακαλύψεων στα πανεπιστημιακά εργαστήρια να μην περνάει στην πρακτική εφαρμογή, δηλαδή τελικά στην ευεργετική «διάχυση» προς την κοινωνία μέσα από την αγορά. Μια εξαίρεση στον κανόνα αυτόν είναι το Πανεπιστήμιο του Κέμπριτζ, το οποίο πρωτοπόρησε με τη δημιουργία του περίφημου «Cambridge Cluster» το 1960, έτσι ώστε τα καλύτερα μυαλά του να έχουν ζωτική σύνδεση με τη βιομηχανία.\nΠροχθές, παρουσιάστηκε στη βρετανική πρεσβευτική κατοικία ένα φιλόδοξο εγχείρημα, το οποίο θέλει να φέρει στον τομέα αυτόν νέα δεδομένα. Πρόκειται για το πενταετές «Πρόγραμμα Γιάννας Αγγελοπούλου για τις Επιστήμες, την Τεχνολογία και την Καινοτομία», στο Πανεπιστήμιο του Κέμπριτζ. Αποσκοπεί στην οικοδόμηση οικοσυστήματος εκπαιδευτικής, ερευνητικής και επιχειρηματικής δραστηριότητας, με στόχο την παραγωγή τεχνολογίας αιχμής. Για την πρωτοβουλία αυτή μίλησαν η Γιάννα Αγγελοπούλου, η αντιπρύτανης του Πανεπιστημίου του Κέμπριτζ, καθηγήτρια Εϊλις Φεράν, και ο Νίκος Νικηφοράκης, διευθυντής του προγράμματος.\nΗ Βρετανίδα πρέσβειρα Κέιτ Σμιθ, στο βήμα της εκδήλωσης.\nΣτόχος του προγράμματος, η βοήθεια σε χαρισματικούς νέους επιστήμονες, ώστε να συντομεύσουν την απόσταση από τις μεταπτυχιακές σπουδές και την έρευνα έως την επιτυχημένη εμπορική αξιοποίηση των ιδεών και ανακαλύψεών τους. Στο πλαίσιό του, αναπτύσσεται επίσης η πρωτοβουλία «Impact for Greece», με σκοπό τη δημιουργία ισχυρών δεσμών μεταξύ των ελληνικών ακαδημαϊκών ιδρυμάτων και της βιομηχανίας. Στον χαιρετισμό της, η Βρετανίδα πρέσβειρα Κέιτ Σμιθ αναφέρθηκε στους ισχυρούς δεσμούς μεταξύ της ακαδημαϊκής έρευνας και της επιχειρηματικότητας. Μεταξύ άλλων, τόνισε ότι «το πρόγραμμα αποτελεί πρώτης τάξεως παράδειγμα ελληνοβρετανικής συνεργασίας».\nΗ Γιάννα Αγγελοπούλου ανέλυσε το όραμά της για τους πολλά υποσχόμενους νέους επιστήμονες της χώρας μας. «Να τους στηρίξουμε, ώστε να εκπονήσουν ερευνητικό έργο στην πρώτη γραμμή του επιστημονικού ενδιαφέροντος, αλλά και εκεί όπου υπάρχει ζήτηση από την οικονομία και ανάγκη ερευνητικής δουλειάς». Η καθηγήτρια Εϊλις Φεράν αναφέρθηκε στις ευκαιρίες που προσφέρει το πρόγραμμα στους συμμετέχοντες. Ο επικεφαλής του εγχειρήματος δρ Νίκος Νικηφοράκης παρουσίασε την πορεία του έως σήμερα και τα σχέδια για το μέλλον. Αποκάλυψε, μάλιστα, ότι γίνονται διαπραγματεύσεις με τη βιομηχανία (για παράδειγμα, με εταιρείες όπως η Boeing και η Schlumberger) για την εξασφάλιση ισόποσης χρηματοδότησης, έτσι ώστε να διπλασιαστεί ο αριθμός των διδακτορικών φοιτητών.


Destiny: 3.2 εκατ. παίκτες κάθε μέρα στο παιχνίδι - Newpost.gr\nτου Newsroom Δημοσίευση 13 Οκτωβρίου 2014, 23:30 Destiny: 3.2 εκατ. παίκτες κάθε μέρα στο παιχνίδι\nΤο Destiny φιλοξενεί καθημερινά 3.2 εκατομμύρια συνδεδεμένους παίκτες, σύμφωνα με την Bungie.\nΣύμφωνα με το enternity.gr. με βάση τα achievements των παικτών, η ομάδα σημειώνει επίσης πως ο μέσος ημερήσιος χρόνος gameplay (για αυτούς τους 3.2 εκατ. παίκτες) είναι σχεδόν τρεις ώρες, ενώ ο μέσος παίκτης διασκεδάζει με το Destiny 1.8 φορές την ημέρα και έχει εισέλθει στο παιχνίδι τουλάχιστον 21 φορές (20,9 για να είμαστε ακριβείς).\nΑκόμη, στις τελευταίες τρεις εβδομάδες μόνο, το Destiny, που κυκλοφορεί εδώ και περίπου ένα μήνα, «είχε περισσότερους παίκτες online από ό,τι είχαν μαζί κατά την ίδια περίοδο τα Halo 3 και Halo: Reach».\nΟ παίκτης που έλαβε τον τίτλο Legend of the Week είναι ο Xo_RISA_oX, με την Bungie να σημειώνει πως έχει κατακτήσει τα περισσότερα Zones από κάθε άλλο παιχνίδι αυτή τη στιγμή (5010 Zones). Το παρακάτω screenshot είναι η «ζωντανή» απόδειξη. Τέλος, το Vault of Glass raid έχει αποδειχθεί αρκετά δημοφιλές και αυτό φαίνεται από τον αριθμό των παικτών που συμμετείχαν (σχεδόν 2 εκατομμύρια στο normal επίπεδο δυσκολίας). Μάλιστα, η ομάδα έδωσε στη δημοσιότητα τους παρακάτω αριθμούς: 1.970.807 παίκτες (level 26) στο normal επίπεδο δυσκολίας 472.082 από αυτούς κατάφεραν να νικήσουν το «final boss» 202.729 από αυτούς ξανά προσπάθησαν στο level-30, ενώ 36.181 ολοκλήρωσαν την προσπάθεια στο hard επίπεδο δυσκολίας.


Ιταλία: Σταθερά πάνω από τα 30.000 κρούσματα ημερησίως - ΕΛΕΥΘΕΡΙΑ Online\nΣάββατο, 31 Οκτωβρίου 2020 21:33\nΗ Ιταλία εξακολουθεί να καταγράφει σταθερά πάνω από 30.000 νέα κρούσματα κορονοϊού κάθε μέρα. Προ των πυλών πιο αυστηρά μέτρα.\nΑύξηση παρουσιάζουν το Σάββατο οι θάνατοι στην Ιταλία από την πανδημία του κορονοϊού. Το τελευταίο εικοσιτετράωρο, έχασαν τη ζωή τους 297 άνθρωποι και καταγράφηκαν 31.758 νέα περιστατικά.\nΟπως αναφέρει το ΑΠΕ-ΜΠΕ, συνολικά διενεργήθηκαν 215.886 διαγνωστικά τεστ. Στις μονάδες εντατικής θεραπείας, εισήχθησαν 97 νέοι ασθενείς, και άλλοι 972 στους νοσοκομειακούς θαλάμους. Την Παρασκευή καταγράφηκαν 31.084 νέα περιστατικά και 199 θάνατοι.


«Κρύοι... σαν τον καιρό» - Onsports.gr\nΓιώργος Κυριακόπουλος\t27 Φεβρουαρίου 2011, 22:10\n«Κρύοι... σαν τον καιρό»\n«Το να κερδίζεις παιχνίδια συνεχόμενα είναι πολύ δύσκολο. Όταν σταματάς να κερδίζεις τότε το καταλαβαίνεις ότι είναι δύσκολο. Ο Πανιώνιος ξεκίνησε καλά και ξέραμε ότι θα το κάνει, γιατί είχε ανάγκη τους βαθμούς, όμως καταφέραμε και προηγηθήκαμε. Ήμασταν άτυχοι στην ισοφάριση. Με την αποβολή του Ριέρα ήταν δύσκολα τα πράγματα για εμάς, γιατί είχαμε μόνο μία αλλαγή και η εμφάνισή μας ήταν... κρύα όπως ο καιρός», ανέφερε αρχικά ο Ισπανός προπονητής.\nΓια το αν έχει κριθεί ήδη το πρωτάθλημα, απάντησε: «Εσείς μπορείτε να το λέτε, αλλά εγώ είμαι προπονητής και δεν μπορώ να το πω αν δεν το εξασφαλίσουμε. Τα μαθηματικά είναι μαθηματικά. Αν δεν εξασφαλίσεις μαθηματικά το πρωτάθλημα, δεν μπορείς να πεις ότι το πήρες. Αν πεις το αντίθετο είναι παιδικό λάθος».\n4 λεπτά πριν Η Πράσινη Ώρα με Νικολογιάννη και Κουβόπουλο (video)\n9 λεπτά πριν Σαρώνει στα lives της η Μαρία Καρλάκη-Δείτε ποιοι διασκέδασαν μαζί της\n31 λεπτά πριν Παναθηναϊκός ΟΠΑΠ: Ατομικό ο Βουγιούκας


"Ερωτόκριτος" - Παράταση παραστάσεων έως τις 26/12\n“Ερωτόκριτος” – Παράταση παραστά...\nΟ Ερωτόκριτος θα συνεχιστεί στην Παιδική Σκηνή του Γυάλινου Μουσικού Θεάτρου έως και τις 26 Δεκεμβρίου.\nΟι παραστάσεις, ύστερα από την ενθουσιώδη υποδοχή του κοινού και τις εξαιρετικές κριτικές, συνεχίζονται, καθώς τα εισιτήρια για τις ήδη προγραμματισμένες παραστάσεις και της δεύτερης θεατρικής περιόδου είναι σχεδόν εξαντλημένα!\nΗ σπουδαία αυτή ιστορία που μας χάρισε ο Β. Κορνάρος, θα μας ταξιδέψει για λίγο ακόμη στη λαϊκή μας παράδοση και σε εκείνες τις εποχές των ιπποτών και των ηρώων. Τότε που όλα ήταν μεγάλα… και οι αγάπες και τα μίση και οι πόλεμοι και οι γιορτές…\nΣτον Ερωτόκριτο με αφορμή την ιστορία αγάπης δυο νέων, ξετυλίγεται μπροστά στα μάτια των παιδιών μια ολόκληρη εποχή. Μια εποχή όπου κυριαρχούν μεγάλες αρετές, όπως η πίστη, η τιμή, η γενναιότητα αλλά και οι συμβάσεις, οι συγκρούσεις και τα στερεότυπα. Ξεδιπλώνεται ένας ολόκληρος κόσμος που καθορίζεται τόσο από τη μοίρα όσο και από την τόλμη, το θάρρος και την ισχυρή θέληση των ανθρώπων.\nΘα χαμογελάσουμε με την ταπεινότητα των ηρώων, θα γελάσουμε με τις γκάφες τους, θα συγκινηθούμε με την επιμονή τους για όσα αγαπούν, για όσα θέλουν να πετύχουν. Θα ανακατέψουμε το τότε και το σήμερα, τη γλώσσα εκείνη με τη γλώσσα τη δική μας και όλα αυτά θα τα ταιριάξουμε με μουσική τόση όση έχει και η ίδια η ποίηση του Β. Κορνάρου και κάνει αυτή την ιστορία να ακούγεται στ’ αυτιά μας σαν τραγούδι!\nΔιαβάστε τις εντυπώσεις μας από την παράσταση\nΔιασκευή για παιδιά – Σκηνοθεσία: Ελένη Βλάχου, Μουσική σύνθεση – Μουσική διδασκαλία – Ζωντανή εκτέλεση: Ηλίας Βαμβακούσης, Σκηνικά: Θάλεια Μέλισσα, Κοστούμια: Βασιλική Σύρμα, Σχεδιασμός φωτισμών: Ελίζα Αλεξανδροπούλου, Κινησιολογία – Χορογραφία: Βρισηίδα Σολωμού, Βοηθός Σκηνοθέτη: Δημήτρης Καπαμάς, Ειδικές κατασκευές: Γιώργος Κωτσάκος, Ζωγράφος σκηνικών: Αμαλία Θεοδωροπούλου, Κατασκευή σκηνικού: Στέλιος Λαμπαδάριος, Ραφή Κοστουμιών: Ευαγγελία Τσιούνη,Φωτογραφίες – Βίντεο: Πάτροκλος Σκαφίδας, Γραφιστικά: Γιάννης Στύλος, Υπεύθυνος φωτισμών: Αργύρης Καλοπήτας, Υπεύθυνοι ήχου: Γιάννης Κολεβέντης, Γιώργος Κολεβέντης, Βοηθός οργάνωσης παραγωγής: Πόπη Τζινευράκη, Διεύθυνση – Οργάνωση παραγωγής: Εύη Κουρεμένου, Υπεύθυνη δημοσίων σχέσεων: Μυρτώ Απαλοπούλου\nΔΙΑΝΟΜΗ (αλφαβητικά): Αργυρώ Ανανιάδου, Κωνσταντίνος Γεωργαλής, Κωνσταντίνος Δαλαμάγκας, Στέλιος Θεοδώρου-Γκλίναβος, Δημήτρης Μηλιώτης, Αλέξανδρος Σιάτρας,Χαρά Τζόκα.


Έξαλλος ο Μπόλονι: «Πώς είναι δυνατόν να παίξουμε αυτόν τον αγώνα;»\nΈξξαλος ήταν ο Μπολόνι με την απόφαση της Λίγκας να γίνει το παιχνίδι παρά τις απουσίες του Παναθηναϊκού λόγω Κορονοϊού.\nΟ τεχνικός των πρασίνων τόνισε πως είναι λογικό όταν σου λείπουν πέντε βασικοί παίκτες να έχεις θέμα και τα έβαλε με την Λίγκα για την απόφαση της να γίνει το ματς\n«Είναι από τα ματς που όλοι έχουν δίκιο και κανένας δεν έχει δίκιο. Μπορεί κι εγώ κι εσείς κι ο κύριος να λέει ότι έχει δίκιο κι όλοι να έχουν άδικο.\nΣε όλες τις ομάδες του κόσμου όταν σου λείπουν πέντε βασικοί παίκτες το αισθάνεσαι.\nΥπήρξαν οι φάσεις που ο τερματοφύλακάς μας τις αντιμετώπισε, δεν δώσαμε την ευκαιρία στον αντίπαλο να σκοράρει. Κάναμε καλή προσπάθεια. Νέοι παίκτες που επέστρεψαν, ήταν ικανοποιητικοί, όχι απολύτως, αλλά στάθηκαν στο ύψος τους.\nΘέλαμε να κερδίσουμε αυτόν τον αγώνα και θα μπορούσαμε. Δεν είμαι απογοητευμένος. Οι νίκες είναι αυτές που μετράνε.\nΜη λέμε ό,τι θέλουμε. Εάν δεν βλέπουμε στο πρόσωπό μου την απογοήτευση… είμαι αρκετά ρεαλιστής για να ξέρω τι μπορώ να πάρω από αυτήν την ομάδα και προσπάθησα να μην είμαι πολύ έντονος στις δηλώσεις μου ή να κρύψω κάποια ένταση.\nΔώσαμε τη μάχη μας και αντιμετωπίσαμε τη μάχη με το υλικό που διέθετε και κάναμε το καλύτερο που μπορούσαμε.»\nΕάν έχει μετανιώσει με τη μεγάλη άδεια: “Αυτό που λέγεται δεν ανταποκρίνεται στην πραγματικότητα. Όταν ένας παίκτης θέλει να πάει να κάνει Χριστούγεννα με την οικογένεια στη χώρα του, πώς εγώ θα του πω να μην πάει. Σε όλον τον κόσμο ουδείς γνωρίζει τι πρέπει να κάνουμε για ν’ αντιμετωπίσουμε τον κορονοϊό. Να σας πω ότι υπήρξαν περιπτώσεις όπως ο Κουρμπέλης και ο Τζαβίδας που κόλλησαν εδώ.\nΒαθμολογία Superleague: Η θέση του Παναθηναϊκού μετά την ισοπαλία με Αστέρα


Ασφαλώς δεν είναι γνωστό σε πολύ κόσμο το τι σημαίνει το όνομα Μαρία, και το οποίο είναι το καθ” αυτό όνομα που της δόθηκε αρχικά, και που αναφέρεται στην Καινή Διαθήκη και δεν της δόθηκε τυχαία.\n«Το πανσεβάσμιον και κεχαριτωμένον όνομα της Μαρίας προσφυέστατα και αρμοδιώτατα εδόθη εις την αειπάρθενον Θεοτόκον κατά πρόγνωση και βουλή Θεού,παρά του οποίου ήταν ωρισμένη να γίνη Μητέρα Αυτού.\nΣημαίνει δε το όνομα Μαρία: Παντοδυναμία, τουτέστιν εκείνη η οποία ήνωσε τα δύο άκρα αντικείμενα Θεό και άνθρωπο.\nΑκόμη σημαίνει Σοφία, η οποία βρήκε τον τρόπο δια να ενώση δύο φύσεις σε μια υπόσταση, χωρίς να συγχύση τα ιδιώματα των φύσεων.\nΚαι τρίτον σημαίνει Αγαθότης, ήτοι χάρις, η οποία εθεοποίησε την ανθρώπινη φύση και ανεβίβασε αυτή υπεράνω των ουρανίων δυνάμεων. Αυτά τα τρία περιέχει το όνομα Μαρία.\nΔόθηκε διότι έμελλε να υπηρετήσει το μυστήριο της ενσάρκου οικονομίας.\n…» Το όνομα Μαρία παράγεται από το εβραϊκό Αϊός το οποίο δηλοί Κύριος και ερμηνεύεται Κυρία διότι, ως Μήτηρ Θεού κυριεύει και εξουσιάζει ουράνια και επίγεια κτίσματα.\nΈχει δε την κυριότητα της δυνάμεως επειδή το θεμέλιο της κυριότητος είναι η δύναμις».\n(Αγ. Νικοδήμου Αγιορείτου, στην ερμηνεία της ενάτης ωδής της Παρθένου)\nΤο κατ” εξοχήν θεολογικό όνομα της Μητέρας του Θεού είναι Θεοτόκος. Δι αυτό έγινε λόγος σ” όσα αναφέρθηκαν. Εδώ χρονολογικά πότε δόθηκε αυτό στη Μητέρα του φωτός.\n«Θεοτόκον ονόμασαν την Παρθένον Πατέρες προ της Γ” Οικουμενικής Συνόδου. Στη δε Σύνοδο αυτή εδιορίσθη το πρώτον να καλείται Θεοτόκος η Παρθένος Μαρία. Ακόμη η Σύνοδος αύτη την γλυκυτάτην ταύτην της Παρθένου προσηγορίαν επικυρώσασα, ως όρον δογματικόν εις πάσαν την οικουμένην παρέδωσε. Πρώτος γαρ ο Ωριγένης Θεοτόκον την Παρθένον εκάλεσε… Ο δε Αλεξανδρείας Κύριλλος, γράφων προς Νεστόριον λέγει, ότι και ο Μέγας Αθανάσιος Θεοτόκον αυτήν και ωνόμασε και ωμολόγει».\n(Πηδάλιον Εκκλησίας σ. 168)\nΤο προσφιλέστατο όνομα της Παναχράντου Δέσποινας είναι χωρίς άλλο το «ΠΑΝΑΓΙΑ». Πότε ιστορικά έλαβε αυτή την προσωνυμία η Παρθένος;\n«Αποδίδεται εις την Θεοτόκον και σταθεροποιείται δι αυτήν η προσωνυμία «Παναγία». Ταύτην γνωρίζει ως επικρατούσαν πλέον κατά τον Ε” αιώνα ο Βασίλειος Σελευκείας\n(P.G. 85 425). Βραδύτερον κατά τον Ζ” αιώνα, ο Ανδρέας Κρήτης αποκαλεί επιμόνως την Άχραντον «αγιωτέραν των αγίων» (P.G. 97 2108).\nΤο όνομα πλέον Παναγία υπερίσχυσε, ταυτίστηκε με την ιερά μορφή και προσωπικότητά της. Το πόσο έχει το όνομα Παναγία επικρατήσει στο Χριστεπώνυμο πλήρωμα, φαίνεται κυρίως στις δυσκολίες της ζωής, και μάλιστα σε ξαφνικούς κινδύνους, όπου αυθόρμητα προέρχεται εκ των έσωθεν το όνομα «Παναγία μου».\nΣ” αυτές τις περιπτώσεις ούτε μάνα μου, ούτε, ούτε, όλα τότε δεν μετρούν υποχωρούν. Πώς συμβαίνει αυτό σε μικρούς και μεγάλους;\nΜήπως οι πολέμιοι οι ολιγόπιστοι οι είρωνες της πίστεως μπορούν να μάς πουν πώς το όνομα της Παναγίας στις φουρτούνες της ζωής σε πολλούς ανθρώπους εκτοπίζει κάθε άλλο προσφιλές όνομα; Ασφαλώς η Παναγία δεν επέβαλε να την επικαλούνται,αυτό είναι θέμα επιλογής και αυθορμήτου ψυχικής ανάγκης των πιστών, που το αλάνθαστο ψυχικό τους κριτήριο, τους πληροφορεί, ότι απ” Εκείνη, θα έλθει η δύναμη η βοήθεια.\nΑλλά γιατί; Διότι έχει όλη τη Χάρη του Θεού για παροχή βοηθείας σε ώρες κινδύνου που άλλες δυνάμεις, πρόσωπα, δεν δύναται να προσφέρουν. Διάχυτο πλέον τούτο ότι η θεία δύναμις παρέχεται μέσω της Παναγίας. Βέβαια, το πότε κανείς λαμβάνει και σ” αυτές τις ώρες του κινδύνου είναι αστάθμητο.\nΑπό το βιβλίο «Σαράντα Εικόνες της Παναγίας»\nΑναρτήθηκε από Σπύρος Καραταΐδης στις 12:46 μ.μ.\nΑφιέρωμα στην Αγία Ζώνη της Παναγίας\nΘρησκεία - Άγιον Όρος - Θεοτόκος\nΓέροντος Εφραίμ της Αριζόνας\nBlessed Georgios Kapsanis, Proegumen of Gregoriou ...\nπ. Χαράλαμπος Παπαδόπουλος (π. Λίβυος)\nA Conversation on the Philokalia with Metropolitan...\nΠολιτισμός / Ταξιδεύοντας\nΟδοιπορικά - Προσκυνήματα\nΑγίου Νικολάου Βελιμίροβιτς «Δρόμος δίχως Θεό δεν ...\nΘεολογία και Ζωή - Γέροντας Ιερώνυμος Αιγίνης\nΑπόσπασμα από την εισαγωγή του Επισκόπου Διοκλείας...\nAγίου Ιωάννου του Χρυσοστόμου\nΜακαριστού Μοναχού Μωϋσή του Αγιορείτου\nΟδοιπορικά - Προσκυνήματα, Πολυμέσα - Multimedia\nΠολιτισμός / Εκθέσεις\nΠρωτοπρ. Βασίλειος Ι. Καλλιακμάνης, Καθηγητής Θεολ...\nΜακαριστού Μοναχού Μωυσέως Αγιορείτου\nΣυνομιλία Αγίου Νεκταρίου\nΕπιστήμες, Τέχνες & Πολιτισμός - του Θάνου Δασκαλο...\nΜακαριστού Μοναχού Μωϋσέως του Αγιορείτου\nτου Νίκου Χ. Βικέτου


Δήμος Ζηρού: Ευχαριστήρια ανακοίνωση για την Π.Υ. και όλους όσοι συνέδραμαν στην κατάσβεση της φωτιάς στο Θεσπρωτικό - Hpeiros.gr Ειδήσεις από την Ήπειρο\nΔήμος Ζηρού: Ευχαριστήρια ανακοίνωση για την Π.Υ. και όλους όσοι συνέδραμαν στην κατάσβεση της φωτιάς στο Θεσπρωτικό\nPrevious Article 'Σίγησε' ο Γιάννης Πουλόπουλος\nNext Article Εργατικό Κέντρο Άρτας: "Κυβέρνηση και επιχειρηματικοί όμιλοι θέτουν σε κίνδυνο την υγεία των εργαζομένων\nΜε αφορμή την εκδήλωση φωτιάς το απόγευμα της Πέμπτης 20 Αυγούστου στο Θεσπρωτικό και την έγκαιρη κατάσβεσή της, οφείλουμε να ευχαριστήσουμε θερμά τα στελέχη της\nΠυροσβεστικής Υπηρεσίας (τμήματα και κλιμάκια Θεσπρωτικού, Φιλιππιάδας, Πρέβεζας, Πάργας & Άρτας) για την αμεσότητα και τον επαγγελματισμό που επέδειξαν, τη Λέσχη Ελλήνων\nΚαταδρομέων (Λ.Ε.Κ.) Ν. Πρέβεζας και το πεζοπόρο τμήμα από τα Ιωάννινα για τη συνδρομή τους, τους χειριστές του πυροσβεστικού ελικοπτέρου που επιχείρησε, αλλά και τους ιδιώτες της\nπεριοχής που έθεσαν τα σκαπτικά μηχανήματά τους στη μάχη της κατάσβεσης. Επιπλέον οφείλουμε να ευχαριστήσουμε την Περιφέρεια Ηπείρου για την άμεση ανταπόκριση και αποφασιστική\nσυνδρομή της καθώς και τους κατοίκους που συνέβαλαν εθελοντικά στην αποτελεσματική αντιμετώπιση αυτής τη δύσκολης κατάστασης.\nΟ Δήμαρχος Ζηρού κ. Νικόλαος Καλαντζήςαπό την πρώτη στιγμή βρισκόταν σε διαρκή επικοινωνία με τις αρμόδιες υπηρεσίες και την Περιφέρεια Ηπείρου για τον καλύτερο συντονισμό των ενεργειών κατάσβεσης, ενώ οι αντιδήμαρχοι, Περιβάλλοντος και Πολιτικής Προστασίας κ. Απόστολος Τάσης, διοικητικών Υπηρεσιών κ. Χρήστος Δήμοςκαι ο τοπικός αντιδήμαρχος κ. Θεόδωρος Πανούσης, βρέθηκαν στον τόπο της φωτιάς και ρίχτηκαν αμέσως στη μάχη με τις φλόγες. Στο έργο της κατάσβεσης συνέδραμαν επίσης Δημοτικοί Σύμβουλοι, η πρόεδρος της Κοινότητας Θεσπρωτικού κ. Ερμιόνη Γεωργαλήκαθώς και ο υπεύθυνος του γραφείου Πολιτικής Προστασίας του Δήμου κ. Γρηγόριος Ζαχαριάς.


About – Deep Greece\nΕίμαστε η DeepGreece,\nμια ομάδα ιδιαίτερων ανθρώπων και χαρακτήρων με ένα μόνο κοινό στόχο…την ανάδειξη της “απόλυτης, αναμφισβήτητης, απεριόριστης, πλήρης, βαθιάς Ελλάδας”.\nΑποτελεί προτεραιότητά μας το να φέρουμε στην επιφάνεια το πρόσωπο της άλλης Ελλάδας, αυτής που ζει ακόμα ελεύθερη από το άρμα των συμβάσεων και των συμβιβασμών. Της Ελλάδας των Δημιουργικών ανθρώπων, αυτών που θέλουν να αναπνέουν ελευθέρα τον αέρα των βουνών και την αύρα της απέραντης θάλασσας της.\nΘέλουμε να σας δείξουμε τις μεριές που ζει η πραγματική ομορφιά αυτού του τόπου, με τρόπο απαλλαγμένο από τα χιλιοειπωμένα κι ανόητα κλισέ.\nΔημιουργούμε Documentaries και Διαφημιστικά Videos που προσπαθούμε να περιέχουν την αίσθηση που αποπνέει ο κάθε τόπος και να αναδεικνύουν τις πραγματικές ομορφιές του… και συνάμα κάνουμε τα πάντα για να αποφύγουμε την διασάλευση της φύσης και του περιβάλλοντος.\nΦτιάχνουμε οδοιπορικά που περιγράφουν τις πραγματικές αισθητικές διαστάσεις και την ιστορία των πόλεων και των χωριών που επισκεπτόμαστε.\nΓράφουμε Άρθρα για τους μύθους όσο και για την ζωή των ανθρώπων και προσπαθούμε να έχουμε μια ζωντανή οπτική που να είναι μοναδική κι όσο γίνεται μακριά από την άπνοη και ξύλινη περιγραφή των τουριστικών αξιοθέατων.\nΒοηθάμε στην καλώς εννοούμενη τουριστική ανάπτυξη κραυγαλέα υποβαθμισμένων ή τελείως άγνωστων περιοχών της Ελλάδας, με τρόπους που είναι εντελώς ριζοσπαστικοί και απόλυτα αποτελεσματικοί.\nΥποστηρίζουμε νέες θέσεις εργασία, κυρίως για άνεργους, μέσα από καινοτόμες προτάσεις και ευρωπαϊκά προγράμματα\nΠροωθούμε τοπικά προϊόντα και φέρνουμε το τοπικό παζάρι την πόρτα σας.\nΠροάγουμε την έννοια του εθελοντισμού σε όλο της το εύρος.\nΠροσφέρουμε μια εντελώς εναλλακτική πρόταση τουρισμού, μέσα από εκδρομές, enents και εξορμήσεις, για τόπους και μέρη που μας έχουν μαγέψει και τρόπους διαβίωσης που θα κάνουν ένα απλό διήμερο μια απόλυτη εμπειρία ζωής.\nΚάνουμε οτιδήποτε είναι δυνατόν για να βοηθήσουμε στην ανάπτυξη όλων εκείνων των προϋποθέσεων και υποδομών που θα φέρει τον άνθρωπο κοντύτερα στην υπέροχη ελληνική γη και ιστορία.\nΠαράγουμε καινοτόμα διαφήμιση και προωθούμε νέα προϊόντα και ρηξικέλευθες υπηρεσίες στον τύπο την τηλεόραση και στο διαδίκτυο, με ταχύτατη και τεράστια απήχηση στο κοινό.\nΕίμαστε η DeepGreece© και είμαστε εδώ για να χτίσουμε μαζί μια καινούργια Ελλάδα, σ αυτό…σας χρειαζόμαστε διπλα μας.\nMARTIN MC DARREN\nFinancial Advisor/Public Relations


Ο ΧΑΦΙΕΣ: Η τύφλωση απειλή για 75 εκατομμύρια ανθρώπους\nΕτήσιος οφθαλμολογικός έλεγχος θα είχε σώσει τα 2/3 εξ αυτών...\nΚάθε πέντε δευτερόλεπτα ένας άνθρωπος χάνει την όρασή του ενώ 270 εκατομμύρια άνθρωποι έχουν μειωμένη όραση.Σύμφωνα με τις εκτιμήσεις, η τύφλωση θα απειλεί το 2020, 75 εκατομμύρια ανθρώπους σε όλο τον κόσμο, εκ των οποίων τα 2/3 θα μπορούσαν να είχαν προλάβει την απώλεια εάν υποβάλλοντας σε ετήσιο οφθαλμολογικό έλεγχο.\nΜε στόχο τον περιορισμό του αριθμού των τυφλών η Διεθνής Επιτροπή για την Πρόληψη της Τύφλωσης, σε συνεργασία με τον Παγκόσμιο Οργανισμό Υγείας, υλοποιούν το πρόγραμμα «2020: Δικαίωμα στην Όραση».\nΣήμερα οι κυριότερες αιτίες απώλειας της όρασης είναι οι αγγειακές παθήσεις του ματιού (διαβητική αμφιβληστροειδοπάθεια, ηλικιακή εκφύλιση της ωχράς, θρομβώσεις του αμφιβληστροειδούς ) και το γλαύκωμα.\nΗ διαβητική αμφιβληστροειδοπάθεια, είναι μια σοβαρή επιπλοκή του σακχαρώδους διαβήτη. Στη χώρα μας εκτιμάται ότι πάσχουν από διαβήτη έως και ένα εκατομμύριο άτομα, δηλαδή περίπου το 10% του πληθυσμού. Τουλάχιστον το 50% των διαβητικών ατόμων δε γνωρίζει ότι πάσχει από τη\n«Η διαβητική αμφιβληστροειδοπάθεια, συμβαίνει σε ένα ποσοστό 50- 70% των διαβητικών ασθενών, μετά από 15 χρόνια της πάθησης κι έχει άμεσο επακόλουθο τη σοβαρή μείωση της όρασης. Έτσι χαρακτηρίζεται από τους γιατρούς ως μια από τις μεγάλες τραγωδίες της σύγχρονης οφθαλμολογίας»,\nεπισημαίνει ο καθηγητής Οφθαλμολογίας στο ΑΠΘ, Παναγιώτης Οικονομίδης.\nΟ αριθμός των πασχόντων από διαβητική αμφιβλήστροειδοπάθεια παγκοσμίως το 2000 ήταν 4,1 εκατομμύρια, ενώ το 2020 υπολογίζεται ότι θα φτάσει τα 6,1 εκατομμύρια.\n«Η μόνη αντιμετώπιση της διαβητικής αμφιβληστροειδοπάθειας μέχρι πρόσφατα ήταν η έγκαιρη θεραπεία με ακτίνες Laser. Σήμερα η χρήση των αντιαγγειογενετικών παραγόντων και της κορτιζόνης, που χορηγούνται μέσα στο μάτι, προσφέρουν τη μοναδική δυνατότητα πρόληψης από τις επιπλοκές της, που οδηγούν στην τύφλωση. Οι αντιαγγειογενετικοί παράγοντες πεγκαπτανίμπη και ρανιμπιζουμάμπη, εγκρίθηκαν από το FDA (Οργανισμός Φαρμάκων και Τροφίμων Αμερικής). Το σκεύασμα ρανιμπιζουμάμπη είναι το κατ’ εξοχήν χρησιμοποιούμενο φάρμακο, η κυκλοφορία του οποίου στην Ευρώπη, εγκρίθηκε το 2007. Εφ’ όσον η θεραπεία αρχίσει έγκαιρα, η όραση\nσταθεροποιείται και επιβραδύνεται η εξέλιξή της. Τα αποτελέσματα των μελετών ήταν ενθαρρυντικά υπέρ της χρήσης της ρανιμπιζουμάμπης, όχι μόνο για την πρόληψη απώλειας της όρασης, αλλά και για τη βελτίωσή της, με θετικές επιπτώσεις στην υλοποίηση των καθημερινών δραστηριοτήτων του\nασθενούς και γενικότερα στην ποιότητα ζωής του», προσθέτει ο κ Οικονομίδης.\nΝα σημειωθεί ότι στην πανεπιστημιακή κλινική του ΑΧΕΠΑ βρίσκεται σε εξέλιξη γενετική ανάλυση από το Thessaloniki Eye Study, με επικεφαλής τον αναπληρωτή καθηγητή Φώτη Τοπούζη, που έχει ως στόχο να αναδείξει γενετικούς δείκτες, οι οποίοι συσχετίζονται με αυξημένο κίνδυνο εμφάνισης διαφόρων σταδίων της ηλικιακής εκφύλισης της ωχρά κηλίδας. Η ηλικιακή εκφύλιση της ωχράς κηλίδας προσβάλλει άτομα άνω των 60 ετών και αποτελεί τη συχνότερη αιτία τυφλότητας της τρίτης ηλικίας στις κοινωνίες του δυτικού κόσμου. Στην Ελλάδα με πληθυσμό 2,5 εκατομμυρίων ατόμων άνω των 60 ετών, ζουν 35.000 άτομα με προσβολή στο ένα και 7.500 άτομα με προσβολή και στα δυο μάτια, από τα οποία, περισσότερα από τα μισά δεν γνωρίζουν την αιτία της τυφλότητάς τους.\n«Τα άτομα που προσβάλλονται, χωρίς να είναι τυφλά, στερούνται σε σχετικά νέα ηλικία και για το υπόλοιπο της ζωής του απολαύσεις, όπως είναι το διάβασμα και η τηλεθέαση, χόμπι και ευχάριστες δραστηριότητες, δεν αναγνωρίζουν τα πρόσωπα φίλων και συγγενών και τέλος δεν ανταποκρίνονται\nαξιοπρεπώς σε ζωτικές τους ανάγκες, όπως τα καθημερινά τους ψώνια, το μαγείρεμα, η αναγνώριση του φαγητού στο πιάτο, η προσωπική και οικιακή καθαριότητα. Η ωχρά κηλίδα δεν είναι πάθηση, όπως πολλοί πιστεύουν, είναι περιοχή που μπορεί να προσβληθεί από πολλές και διάφορες παθήσεις.\nΜία από αυτές είναι και η ηλικιακή εκφύλιση της ωχράς» εξηγεί ο καθηγητής Οφθαλμολογίας στο ΑΠΘ, Σταύρος Δημητράκος.\nΗ ηλικιακή εκφύλιση της ωχράς είναι μια αλλαγή που οφείλεται στην ηλικία. Είναι η ατροφία των χιτώνων του βυθού του οφθαλμού και η παύση της λειτουργίας για την οποία προορίζονταν. Αυτή η μορφή της ηλικιακής εκφύλισης της ωχράς, ονομάζεται ξηρή ηλικιακή εκφύλιση της ωχράς και\nμέχρι σήμερα δεν έχει βρεθεί θεραπεία για την αντιμετώπισή της. Στην πρόληψή της ίσως να βοηθά η κατανάλωση λιπαρών ψαριών, όπως η σαρδέλες και λαχανικών όπως το μπρόκολο και το σπανάκι, ενώ ίσως να βλάπτει το κάπνισμα.\nΚάποιες φορές η ξηρή μορφή της ηλικιακής εκφύλισης της ωχράς μπορεί να μεταπέσει σιγά-σιγά, ή εντελώς ξαφνικά σε υγρή μορφή και αυτό γιατί παθολογικά αγγεία αναπτύσσονται στην εκφυλισμένη περιοχή της ωχράς. Η αντιμετώπιση της πάθησης σε αυτή τη φάση έχει καλή προοπτική για τη\nδιατήρηση της κεντρικής πολύτιμης όρασης.\n«Μόνον η υγρή μορφή και αυτή υπό προϋποθέσεις, είναι δυνατόν να αναχαιτιστεί και καμιά φορά να γιατρευτεί εξολοκλήρου. Δύο είναι σήμερα τα εγκεκριμένα από τον ΕΟΦ φάρμακα για ενδοφθάλμια χρήση, η πεγκαπτανίμπη και η ρανιμπιζουμάμπη, που παρ’ όλο το υψηλό κόστος τους, διατίθενται δωρεάν στους ασφαλισμένους ασθενείς. Σε πολυκεντρικές διεθνείς μελέτες έχει αποδειχθεί ότι και τα δύο ανακόπτουν την απώλεια οπτικής οξύτητας, που οφείλεται στην υγρή ηλικιακή εκφύλιση της ωχράς» καταλήγει ο κ Δημητράκος.


HIV και δημόσια Υγεία: Φωνές βοώντων εν τη ερήμω – Του Β. Γιόγιακα – VDELLA\nHIV και δημόσια Υγεία: Φωνές βοώντων εν τη ερήμω – Του Β. Γιόγιακα\nΑφορμή γι’ αυτό τον προβληματισμό έδωσε ένα ζήτημα που φαίνεται αρχικά ότι περιορίζεται στους συνανθρώπους μας που έχουν εκτεθεί στον HIV/AIDS, ωστόσο αποτελεί ένα προεξέχον ζήτημα δημόσιας υγείας. Αυτή τη στιγμή περισσότερα από 7.000 δείγματα αίματος παραμένουν ανεξέταστα στα εργαστήρια των 4 Κέντρων Αναφοράς Ρετροϊών της χώρας.\nΠρόκειται για δείγματα που έχουν συλλεχθεί από τις μονάδες ειδικών λοιμώξεων όπου γίνεται η ιατρική παρακολούθηση των οροθετικών ατόμων.\nΠροκειμένου ένας άνθρωπος που ζει με HIV να παρακολουθείται σωστά και αποτελεσματικά, είναι απαραίτητοι ο τακτικός προσδιορισμός του ιικού φορτίου καθώς και ο γονοτυπικός έλεγχος του δείγματος αίματος. Αυτό μπορεί να γίνει μόνο στα εξειδικευμένα εργαστήρια των Κέντρων Αναφοράς των δημοσίων πανεπιστημίων και ιατρικών σχολών της χώρας. Στα ίδια εργαστήρια γίνεται κανονικά και ο επιβεβαιωτικός έλεγχος των αντιδρώντων αποτελεσμάτων που καταγράφονται σε δομές που παρέχουν δωρεάν υπηρεσίες εξέτασης για HIV με τη μέθοδο «rapid test» όπως είναι τα Κέντρα Πρόληψης και Εξέτασης «Checkpoint» στην Αθήνα και στη Θεσσαλονίκη, τα οποία έχουν καταγράψει το 33% των νέων HIV διαγνώσεων στην Ελλάδα το 2016. Λόγω ωστόσο της έλλειψης αντιδραστηρίων πολλοί συνάνθρωποι μας αναμένουν για μήνες το επιβεβαιωτικό αποτέλεσμα, με τεράστιο ψυχικό κόστος που προκαλείται από την αμφιβολία και την αγωνία για την κατάσταση της υγείας τους.\n← Κρυμμένη σε νταλίκα μεγάλη ποσότητα λαθραίων τσιγάρων\nΑνακαλύψτε το παραδοσιακό Γαλοτύρι ΔΩΔΩΝΗ →


Η χώρα τίμησε το τέλος της δουλείας, μετά την κήρυξη της 19ης Ιουνίου σε εθνική αργία – e-volos\nΠορείες, μπάρμπεκιου, μουσική και ομιλίες, οι ΗΠΑ γιόρτασαν χθες Σάββατο την 19η Ιουνίου (Juneteenth), ημέρα που τιμά το τέλος της δουλείας, η οποία κηρύχθηκε πριν από μερικές ημέρες ομοσπονδιακή αργία.\nΜετά τον φόνο του Αφροαμερικανού Τζορτζ Φλόιντ από λευκό αστυνομικό ξέσπασε στις ΗΠΑ, και σε πολλά άλλα μέρη του κόσμου, ένα κίνημα κατά του ρατσισμού και της αστυνομικής βίας. Η κινητοποίηση έφερε, μεταξύ άλλων, στο προσκήνιο και τη Juneteenth, μια επέτειο την οποία αγνοούσαν μέχρι πριν δύο χρόνια πολλοί Αμερικανοί, ακόμη και Αφροαμερικανοί.\nΕκατοντάδες εκδηλώσεις είχαν προγραμματιστεί σε όλες τις ΗΠΑ, από τη Νέα Υόρκη ως το Λος Άντζελες και το Γκάλβεστον. «Χρειάστηκε χρόνος», σχολίασε η 68χρονη Τσέριλ Γκριν που ήταν παρούσα στα αποκαλυπτήρια στο Μπρούκλιν της Νέας Υόρκης ενός αγάλματος του Τζορτζ Φλόιντ.\n«Είναι καλό που οι άνθρωποι αναγνωρίζουν τι συνέβη», εξήγησε η Αφροαμερικανίδα. «Οι αλλαγές γίνονται αργά, αλλά ήταν σίγουρο ότι θα το πετυχαίναμε». Στην Ουάσινγκτον πολλές εκατοντάδες άνθρωποι γιόρτασαν την ημέρα χορεύοντας στη λεωφόρο που οδηγεί στον Λευκό Οίκο, η οποία μετονομάστηκε σε Black Lives Matter έπειτα από τις τεράστιες αντιρατσιστικές διαδηλώσεις που πραγματοποιήθηκαν μετά τον θάνατο του Φλόιντ.\nΟ Κέβιν Μπλανκς, ένας 29χρονος εκπαιδευτικός, βγήκε στον δρόμο χθες για να καταγγείλει τον ρατσισμό «που είναι βαθιά ριζωμένος στο DNA της χώρας αυτής». Μάρτιν Λούθερ Κινγκ, Μάλκομ Χ, Χάριετ Τρούμαν … πάνω στο μπλουζάκι του ήταν γραμμένα τα ονόματα πολλών εμβληματικών προσωπικοτήτων της μάχης για την χειραφέτηση των Αφροαμερικανών στις ΗΠΑ.\n«Οι πρόγονοί μας πολέμησαν πολύ», τόνισε ο 51χρονος Ντανίκ Μαγκουάιρ ο οποίος εκτίμησε ότι «ο δρόμος είναι μακρύς» μέχρι την πραγματική απελευθέρωση των μαύρων στις ΗΠΑ. Δημοσκόπηση που δημοσιεύθηκε την Τρίτη από το ινστιτούτο Gallup έδειξε ότι το 28% των Αμερικανών «δεν γνωρίζουν τίποτα για τη Juneteenth».\nΣύμφωνα με τον Στριτ, αυτό αποτελεί «μια υπενθύμιση ότι οι νίκες μας δεν είναι οριστικές, ακόμη και όταν πρόκειται για ισχυρά σύμβολα προόδου», όπως το δικαίωμα του εκλέγειν και εκλέγεσθαι. Για τη Φάρα Λιούις, Αφροαμερικανίδα δημοτική σύμβουλο στη Νέα Υόρκη, η κήρυξη της Juneteenth σε εθνική αργία και η ώθηση που προσέφερε το κίνημα μετά τον φόνο του Φλόιντ αποτελούν «μια ευκαιρία» για τη μαύρη κοινότητα.\n«Πρέπει να χτυπήσουμε το σίδερο όσο είναι ζεστό», τόνισε, αναφερόμενη κυρίως στη συζήτηση για τις αποζημιώσεις των Αφροαμερικανών για τη βλάβη που υπέστησαν από τη δουλεία. Την Παρασκευή οι δήμαρχοι 11 αμερικανικών πόλεων, ανάμεσά τους το Λος Άντζελες και το Ντένβερ, δεσμεύθηκαν να προσφέρουν αποζημίωση στους εκπροσώπους της κοινότητας των Αφροαμερικανών, ανοίγοντας τον δρόμο για να τους μιμηθούν η ομοσπονδιακή κυβέρνηση και το Κογκρέσο\n«Βλέπουμε μια αλλαγή» στη χώρα, παραδέχτηκε ο Τέρενς Φλόιντ στα αποκαλυπτήρια του αγάλματος προς τιμή του αδελφού του Τζορτζ Φλόιντ. Ο Τέρενς Φλόιντ, που ζει στη Νέα Υόρκη, ίδρυσε πρόσφατα την οργάνωση “We are Floyd” «για να συνεχιστεί η αλλαγή», όπως δήλωσε. «Πλέον δεν πρόκειται για μια στιγμή, αλλά ένα κίνημα».\nΟ Ντανιέλ Ορτέγα θα είναι υποψήφιος για 4η συναπτή προεδρική θητεία\n“Οι φαρμακευτικές φτιάχνουν ενισχυμένες δόσεις εμβολίων για τα κέρδη”


ΧΑΠ - Cosmos News\nΗ Χρόνια Αποφρακτική Πνευμονοπάθεια ( ΧΑΠ ) αποτελεί μια σιωπηλή νόσο που εξελίσσεται σταδιακά. Είναι μια πάθηση στην οποία οι αεραγωγοί στενεύουν με αποτέλεσμα οι πνεύμονες να δυσκολεύονται να αδειάσουν κατά την εκπνοή έτσι ασθενής παρότι καταβάλει μεγαλύτερη προσπάθεια, εκπνέει λιγότερο αέρα (δύσπνοια) σε σχέση με το φυσιολογικό. Οι πιο κοινές μορφές της ΧΑΠ είναι η χρόνια βρογχίτιδα και το εμφύσημα.\nΈνα από τα πιο συχνά συμπτώματα είναι η δύσπνοια. Αρχικά ο ασθενής δυσκολεύεται να αναπνεύσει όταν ασκείται, όταν ανεβαίνει ένα ανηφορικό δρόμο και καταλήγει να μην μπορεί να αναπνεύσει ακόμα και όταν περπατά σε έναν ίσιο δρόμο. Δεύτερο σύμπτωμα είναι ο έντονος βήχας. Πολλές φορές εξαιτίας λοιμώξεων του αναπνευστικού παρατηρείται επιδείνωση των συμπτωμάτων, η οποία μπορεί να οδηγήσει σε αναπνευστική ανεπάρκεια.\nΗ σπιρομέτρηση είναι η εξέταση που μπορεί να ανιχνεύσει τη νόσο ακόμα και όταν ο ασθενής δεν έχει εκδηλώσει κανένα σύμπτωμα. Το άτομο παίρνει μια βαθιά ανάσα και εκπνέει με δύναμη σε ένα σωληνάκι που συνδέεται με το σπιρόμετρο. Αυτό καταγράφει την ταχύτητα και τον όγκο του αέρα. Όταν ο πνευμονολόγος διαπιστώσει ότι οι τιμές δεν είναι φυσιολογικές θα επαναλάβει την εξέταση. Σε άτομα που πάσχουν από ΧΑΠ οι τιμές δε θα βελτιωθούν πολύ.\nΟ πνευμονολόγος θα συστήσει στον ασθενή την κατάλληλη φαρμακευτική αγωγή για να αντιμετωπιστεί η ΧΑΠ. Ουσιαστικά όμως δε μπορεί να θεραπευτεί πλήρως. Στόχος της θεραπείας είναι να υποχωρήσουν τα συμπτώματα της νόσου για να βελτιωθεί η ποιότητα ζωής του ατόμου, να αποτραπεί η εξέλιξη της και να προληφθούν τυχόν παροξυσμοί. Φυσικά η διακοπή καπνίσματος επιβάλλεται.\nΜΥΘΙΚΗ ΠΡΟΤΑΣΗ ΣΕ ΜΠΑΡΤΣΕΛΟΝΑ ΓΙΑ ΜΕΣΙ Ο ΓΚΟΥΑΡΔΙΟΛΑ!\n'ΕΥΚΑΙΡΙΑ ΝΑ ΑΛΛΑΞΟΥΜΕ ΤΗΝ ΕΥΡΩΠΗ Η ΕΛΑΦΡΥΝΣΗ ΤΟΥ ΕΛΛΗΝΙΚΟΥ ΧΡΕΟΥΣ'


Έγκριση από ιδιοκτήτες - Onsports.gr\nΓιάννης Ασκούνης\t22 Ιουλίου 2011, 05:41\nΈγκριση από ιδιοκτήτες\nΤο συμβούλιο των προέδρων του NFL ενέκρινε δεκαετή συμφωνία, η οποία προέκυψε από τις πολύμηνες διαπραγματεύσεις με τους παίκτες.\nΠλέον, το αντίστοιχο συμβούλιο των αθλητών πρέπει να πάρει την ίδια απόφαση, για να αρθεί οριστικά το Lockout. Η ψηφοφορία των προέδρων πάντως ανέδειξε απόλυτο αποτέλεσμα, αφού με βάση το 31-0, ουδείς εναντιώθηκε.\nΔεν θα συμβεί το ίδιο, όμως, με τους παίκτες. Όπως αναφέρει ο DeMaurice Smith, ο αρχηγός της σχετικής ένωσης, πολλά οικονομικά θέματα παραμένουν άλυτα. Παράλληλα, το πρώτο φιλικό της χρονιάς μεταξύ των Σικάγο Μπέαρς και Σάιντ Λούις Ραμς ακυρώθηκε οριστικά σήμερα (21/07).\nΕκτός απροόπτου, οι δύο πλευρές θα συνεχίσουν τις διαπραγματεύσεις τις επόμενες μέρες. Πάντως, το θετικό από τα παραπάνω, αναφορικά με την διεξαγωγή της νέας σεζόν, είναι πως παίκτες και ιδιοκτήτες έχουν συμφωνήσει σε αρκετά θέματα.\n24 λεπτά πριν Η βαθμολογία και το πρόγραμμα «φωτιά» της Euroleague - Τετραπλή ισοβαθμία και «μάχη» για τα πλέι όφ\n38 λεπτά πριν Ξεπέρασε το εμπόδιο του Ερυθρού Αστέρα η Μπάμπεργκ\n42 λεπτά πριν Ισοπαλία... σαν ήττα για Μάιντς και Βόλφσμπουργκ (video)\n44 λεπτά πριν Καιρός: Μετεωρολογική «βόμβα» χτυπά το Σαββατοκύριακο την Ελλάδα - Βροχές, καταιγίδες και χιόνια


Παραμένουν όλα τα τμήματα του TEI Xαλκίδας | ENA CHANNEL\nΠαραμένουν όλα τα τμήματα του TEI Xαλκίδας\nΣυνάντηση με τον υπουργό Παιδείας Kωνσταντίνο Aρβανιτόπουλο είχε ο βουλευτής, Συμεών Kεδίκογλου, για το σχέδιο «Aθηνά», που αρχικά προέβλεπε την μετακίνηση τμημάτων από τα Ψαχνά στην Λαμία και την Θήβα.\nΣύμφωνα με τον βουλευτή, ο υπουργός διαβεβαίωσε ότι δεν θα μετακινηθεί κανένα τμήμα του TEI Xαλκίδας. Επίσημα θα κατατεθούν οι οριστικές αποφάσεις του υπουργείου την ερχόμενη εβδομάδα στην Επιτροπή Μορφωτικών Υποθέσεων της Bουλής.\nH κίνηση του βουλευτή ήταν θετική και με τη διαβεβαίωση που έλαβε, δέσμευσε ουσιαστικά τον υπουργό, ώστε να μην προχωρήσει σε αλλαγές της τελευταίας στιγμής κατόπιν πιέσεων από πολιτικούς άλλων νομών. Όλοι βέβαια πρέπει να επαγρυπνούν, μέχρι να υπογραφεί το Προεδρικό Διάταγμα εφαρμογής του σχεδίου «Aθηνά».


Έλληνας τραγουδιστής έφτασε κοντά στον εγκλεισμό του στο Δαφνί – Newsbeast\nΗ εξομολόγηση του για τα προβλήματα υγείας και τις κρίσεις πανικού\nΤα προηγούμενα χρόνια μεσουρανούσε στην αθηναϊκή νύχτα και ήταν από τους τραγουδιστές εκείνους, που πάντα είχαν δουλειά. Μάλιστα, στην προ κρίσης εποχή, τότε που τα νυχτερινά κέντρα δούλευαν περισσότερες ημέρες και γέμιζαν ασφυκτικά, ο Χάρης Ακριτίδης ήταν από τα περιζήτητα ονόματα του λαϊκού τραγουδιού.\nΩστόσο, τα πράγματα για εκείνον δεν πήγαν, όπως θα τα ήθελε. Τα προβλήματα υγείας «χτύπησαν» την πόρτα της οικογένειά του, κάνοντας τον να αποτραβηχτεί από τις πίστες. Όπως εξήγησε, ο ίδιος στην τηλεοπτική κάμερα της πρωινής εκπομπής του Epsilon, «Splash», τα τελευταία πέντε χρόνια δέχτηκε απανωτά χαστούκια.\n«Την τελευταία πενταετία έφαγα πολλά χαστούκια. Αρρωσταίνει η μάνα μου. Αρρωσταίνει ο πατέρας μου και τον «χάνω». Είχα έναν πολύποδα πολύ σοβαρό κι έκανα δύο εγχειρήσεις για να ξαναφέρω στα ίσια τον λαιμό μου» αποκαλύπτει.\nΤο πρόβλημα το δικό του αποδείχτηκε πιο σοβαρό. Λίγο έλειψε να χάσει τη φωνή του, εξαιτίας μίας αποτυχημένης εγχείρησης, ενώ του πήρε πολύ καιρό μέχρι να επανέλθει.\n«Έφτασα σε σημείο να χάσω τη φωνή μου. Έκανα μια εγχείρηση αποτυχημένη. Μετά ξεκίνησαν οι κρίσεις πανικού. Κόντεψα να φτάσω στο Δαφνί. Αν υπέγραφαν η γυναίκα μου και τα παιδιά μου θα με κρατούσαν στο Δαφνί» αποκάλυψε χαρακτηριστικά ο Χάρης Ακριτίδης. Επίσης, αποκάλυψε ότι είχε φτάσει στο σημείο να χάνει τα λόγια από τα τραγούδια και να του τα υπαγορεύουν στην πίστα.\nΠεμπτη, 06 Σεπτεμβριου 2018, 16:42\nΕιναι η αρρωστια της εποχης ;και υπαρχει θεραπεια!!φτανει να βρεις υο σωστο γιατρο!\nπηγες σε λαθος γιατρους !!!ετυχε να ακουσω ψυχιατρο να μιλαει στη TV και το πρωτο που σκεφτηκα οτι θελει ψυχιατρο ο ψυχιατρος!!\nΠεμπτη, 06 Σεπτεμβριου 2018, 14:09\nΠασίγνωστος στο χωριό του...\nΠεμπτη, 06 Σεπτεμβριου 2018, 13:04\nΌταν ο τίτλος λέει Έλληνας τραγουδιστής περιμένεις να ακούσεις για κάποιον γνωστό τραγουδιστή, όχι για κάποιον που δεν τον ξέρει ούτε η μάνα του. Πιο σωστός τίτλος θα ήταν άγνωστος Έλληνας τραγουδιστής.....


Ειρωνία Γκουαρντιόλα: «Στο VAR πρέπει να είχαν πάει για καφέ» - Ειδήσεις\nNewsit / Αθλητικά / Ποδόσφαιρο / Ειρωνία Γκουαρντιόλα: «Στο VAR πρέπει να είχαν πάει για καφέ»\nΔημοσιεύθηκε: 18.08.2019 | 18:40\nΗ Σίτι έκανε το 3-2 στις καθυστερήσεις του αγώνα με την Τότεναμ με τον Ζέσους, αλλά το γκολ δεν μέτρησε ποτέ καθώς το VAR «έπιασε» το χέρι του Λαπορτ στη φάση.\nΟι Πολίτες χάσανε τους πρώτους τους βαθμούς στο πρωτάθλημα, με τον Πεπ Γκουαρντιόλα να δέχεται την απόφαση, αλλά την ίδια στιγμή να απαντάει με ένα ειρωνικό σχόλιο για τους ανθρώπους που ελέγχουν το VAR, λόγω ενός πέναλτι που δεν έδωσαν.\n«Την περασμένη σεζόν ήταν οφσάιντ, αυτή τη φορά ήταν χέρι. Η απόφαση πάρθηκε από τα κεντρικά στο Λονδίνο, συνεπώς δεν μπορώ να κάνω τίποτα. Θα πρέπει όμως να υπάρχει λίγο μεγαλύτερη συνέπεια. Αν ήταν χέρι του Λαπόρτ γιατί να μην ήταν χέρι του Γιορέντε πέρυσι. Δεν δόθηκε χέρι μεσοβδόμαδα όταν η μπάλα χτύπησε στο χέρι του Κρίστενσεν στο ματς της Τσέλσι με τη Λίβερπουλ», πρόσθεσε.


Η χριστουγεννιάτικη πατάτα του ποντικομούρη Παπαδημούλη – Real Politics\nΗ χριστουγεννιάτικη πατάτα του ποντικομούρη Παπαδημούλη\nO σύντροφος Παπαδημούλης είναι πρώην βουλευτής και νυν ευρωβουλευτής του ΣΥΡΙΖΑ.\nα) χρησιμοποιεί τα πάντα ως εργαλεία προπαγάνδας αδιαφορώντας για την πραγματικότητα\nβ) είναι άνθρωπος που έχει περιορισμένες γνώσεις και μεγάλη εμπιστοσύνη σε αυτές.\nΜια από τις συνέπειες των ωραίων γνωρισμάτων του είναι κάποια μοναδικά τουίτ, σαν αυτό της 23ης του Δεκεμβρίου, ημερομηνία κατά την οποία το ιστορικό στέλεχος της Αριστεράς* αποφάσισε να χρησιμοποιήσει μια γιορτή για την οποία ελάχιστα γνωρίζει: τα Χριστούγεννα.\nAμέσως, δεκάδες καλοί Σαμαρείτες έσπευσαν να υποδείξουν στον σύντροφο Παπαδημούλη όλα τα λάθη που κατάφερε να κάνει χρησιμοποιώντας τους λίγους χαρακτήρες που επιτρέπει το τουίτερ.\nΤου έγραψαν ότι ο Ιωσήφ και η Μαρία μπορεί να ήταν πολλά πράγματα αλλά δεν ήταν πρόσφυγες και όχι μόνο δεν κρύβονταν απο τους Ρωμαίους, αλλά ο λόγος που βρίσκονταν στην Βηθλεέμ ήταν η υπακοή τους στην διαταγή του Οκταβιανού Αύγουστου σύμφωνα με την οποία όλοι όσοι ήταν υπο Ρωμαϊκή κυριαρχία έπρεπε να πάνε στον τόπο καταγωγής τους προκειμένου να απογραφούν.\nΤου έγραψαν ότι ο στάβλος δεν ήταν κρυψώνα, αλλά το αποτέλεσμα της κοσμοσυρροής για την απογραφή εξ αιτίας της οποίας η πληρότητα στη Βηθλέεμ ήταν χειρότερη από Σαντορίνης τον Δεκαπενταύγουστο.\nΤέλος τον ενημέρωσαν ότι οι «Άραβες» τους οποίους αναφέρει, πρέπει να είναι κάποια φυλή δικής του επινόησης, καθώς οι πραγματικοί Άραβες εμφανίστηκαν πολύ αργότερα στην περιοχή…\n(κάποιοι μάλιστα αναρωτήθηκαν πώς είναι δυνατόν ο σύντροφος Παπαδημούλης να βασίζει την αντιρατσιστική του ρητορική πάνω σε έναν θρησκευτικό μύθο, αλλά αυτή η απορία επιτρέψτε μου να πω πως είναι μάλλον αγενής, καθώς όλη η ιδεολογία από την οποία ζει και αμοίβεται ο άοκνος υπηρέτης των ελληνικών συμφερόντων στην αλλοδαπή, βασίζεται σε μύθους).\nΤο αποτέλεσμα του κραξ… των πληροφοριών με τις οποίες έλουσαν τον σύντροφο Παπαδημούλη οι συμπολίτες που – σε αντίθεση με εκείνον – έτυχε να είναι και πνευματικώς παρόντες στις τάξεις του δημοτικού, ήταν μια τρύπα στο νερό.\nΟ ατρόμητος αριστερός\nδεν φοβήθηκε τη χλεύη,\nδεν φοβήθηκε τον εξευτελισμό,\nδεν φοβήθηκε την αποκάλυψη της βαθιάς του άγνοιας και\nδεν κατέβασε το επίμαχο τουίτ.\nΑντιθέτως, εκανε ό,τι κάνει κάθε αριστερός που σέβεται τον εαυτό του μπροστά στην αλήθεια: Την αγνόησε.\nΚαι συνέχισε να την αγνοεί ακόμα κι όταν κάποιος συμπολίτης του θύμισε πως αν θέλει να βρει παραδείγματα ρατσισμού και κακομεταχείρησης προσφύγων και μεταναστών δεν χρειάζεται να ταξιδέψει στην Ιουδαία της φαντασίας του.\nΜπορεί απλώς να κοιτάξει τον καθρέφτη του. Και μπράβο του.\n* «ιστορικό» είναι οποιοδήποτε στέλεχος της αριστεράς έχει ξεπεράσει το 52ο έτος της ηλικίας του ή έχουν αρχίσει να ασπρίζουν οι τρίχες της κεφαλής του.


«Άριστα» στο σχολείο με σωστή διατροφή | Infokids.gr\nΑρχική > InfoKids > Διατροφή & Fitness > «Άριστα» στο σχολείο με σωστή διατροφή – Όσα έγιναν στο δεύτερο σεμινάριο του infokids\nΣημαντικά λάθη κάνουν οι γονείς των παιδιών στη διατροφή των παιδιών τους, παρά το γεγονός ότι η σωστή διατροφή είναι το εισιτήριο και για καλές επιδόσεις στο σχολείο! Στο σχετικό σεμινάριο του infokids που πραγματοποιήθηκε το περασμένο Σάββατο στα Public Συντάγματος, η Κλινική Διαιτολόγος -Διατροφολόγος, Καθηγήτρια Φυσικής Αγωγής κυρία Μαρίνα Πόγκα απαρίθμησε κάποια από αυτά:\n* Οι γονείς δεν «ζυγίζουν» σωστά τα παιδιά τους. Τέσσερα στα πέντε ζευγάρια με υπέρβαρα, παχύσαρκα ακόμη και ελλιποβαρή παιδιά θεωρούν πως τα παιδιά τους έχουν φυσιολογικό βάρος.\n* Η απαγόρευση δεν είναι ο σωστός τρόπος για να τρώει πιο σωστά ένα παχύσαρκο παιδί. Η απαγόρευση θα ωθήσει το παιδί να φάει κρυφά.\n* Πολλοί γονείς όταν το παιδί τους έχει παραπάνω βάρος του κόβουν τους υδατάνθρακες οι οποίοι είναι πολύ σημαντικοί για την ανάπτυξη του παιδιού και τη λειτουργία του εγκεφάλου του.\n* Πρέπει να μάθουμε στο παιδί ότι δεν τρώμε σε κάθε διάλειμμα. Επίσης να του επιτρέπουμε μια στο τόσο να επιλέγει ελεύθερα ό,τι θέλει από το κυλικείο.\n* Προσέχουμε τη μερίδα του παιδιού. Δεν σερβίρουμε στο παιδί όσο και σε έναν ενήλικα. Μέχρι την ηλικία των 12 ετών χρησιμοποιούμε τα παιδικά πιατάκια και ορίζουμε βάσει αυτών τη μερίδα. Είναι σημαντικό να εκπαιδεύσουμε τα παιδιά στη σωστή μερίδα.\n* Το παιδί δεν πρέπει να κάνει άλλη δραστηριότητα τη στιγμή που τρώει, π.χ. να βλέπει τηλεόραση.\n* Οι γονείς παραιτούνται γρήγορα όταν το παιδί απορρίψει ένα τρόφιμο. Όμως, χρειάζονται τουλάχιστον 10-15 φορές έκθεσης σε ένα τρόφιμο για να μπορέσει το παιδί να το δοκιμάσει, να το αποδεχθεί και να το εντάξει στη διατροφή του.\nΗ κυρία Πόγκα δεν παρέλειψε να παραθέσει και τα σημάδια πού δείχνουν πως κάτι δεν πηγαίνει καλά στη διατροφή του παιδιού:\nτο παιδί είναι ελλιποβαρές, υπέρβαρο ή παχύσαρκο\nέχει ατονία ή υπερκινητικότητα\nέχει φθορά στα δόντια του\nεμφανίζει αδυναμία συγκέντρωσης\nδεν έχει φυσιολογική ανάπτυξη\nεμφανίζει προβλήματα συμπεριφοράς, προβλήματα ύπνου, προβλήματα συναισθηματικής και ψυχολογικής ανάπτυξης\nέχει δυσκολίες στη μάθηση και στην απομνημόνευση\nΣτη συνέχεια, η κυρία Πόγκα δέχθηκε ερωτήσεις από τους συμμετέχοντες και πρόθυμα έλυσε όλες τις απορίες τους.\nΤο επόμενο ραντεβού των γονέων με τη γνώση κλείστηκε για τις 2 Νοεμβρίου στον ίδιο χώρο με θέμα « Εξαφανίσεις παιδιών: Μύθοι και αλήθειες» από τον ψυχολόγο του «Χαμόγελου του Παιδιού», κ. Δημήτρη Μπουρσινό.\nΡαντεβού λοιπόν το Σάββατο 2 Νοεμβρίου και ώρα 12.00-14.00 στα Public Συντάγματος. Δηλώστε εγκαίρως τη συμμετοχή σας εδώ https://forms.gle/HgMUAu5XAQ5cUCQr9\nΛίγα λόγια για τα σεμινάρια Infokids\nΔιατροφή για Παιδιά δωρεάν σεμινάρια Μαρίνα Πόγκα\nΤετάρτη, 30 Οκτώβριος, 2019 στην κατηγορία Διατροφή & Fitness


FREUD ORIENTAL - grapemag\nΑρχική » FREUD ORIENTAL\nΣταθερή αξία στην Αθήνα από το 2002, συνεχίζει για δεύτερη χρονιά την πορεία του στο ξενοδοχείο Semiramis στο Κεφαλάρι, ύστερα από τη μακρά παραμονή του στο Κολωνάκι. Το Freud Oriental αποτελεί διαχρονικό πρεσβευτή της ιαπωνικής γαστρονομίας, με τον Chef Δημήτρη Ρένο επικεφαλής της ζεστής κουζίνας όλα αυτά τα χρόνια, μυημένο από Ιάπωνες δασκάλους. Το δυναμικό της κρύας κουζίνας έρχεται να συμπληρώσει η ήρεμη δύναμη του Sushi-Chef Andy Lay, με την εμπειρία του σε φημισμένα εστιατόρια του είδους, ανάμεσα στα οποία το Matsuhisa στην Αθήνα και στη Μύκονο, το Νammos στη Μύκονο και στην Courchevel, το Jade Palace και το Oozora στην Αθήνα. Από την ανοιχτή κουζίνα sushi έως την μπάρα και την εξωτερική πισίνα, είναι διάχυτη η αίσθηση της κομψότητας και της πολυτέλειας, ενώ ιδιαίτερη έμφαση έχει δοθεί στον ατμοσφαιρικό φωτισμό, που προσδίδει ζεστές πινελιές στον μίνιμαλ διάκοσμο του εστιατορίου. Περίοπτη θέση στον χώρο κατέχει και η ενημερωμένη κάβα κρασιών από τον ελληνικό και τον διεθνή αμπελώνα, καθώς και οι ενδιαφέρουσες επιλογές sake που προτείνει ο Sommelier Σπύρος Μακαντάνης, για να απογειώσει τη γευστική σας εμπειρία.\nVolcano Uramaki — Sushi με Τόνο και Ψίχα Καβουριού\nΟrange tobiko (αυγά χελιδονόψαρου)\nΜαύρο σουσάμι ρύζι sushi (ιαπωνικό κοντόκοκκο λευκό ρύζι)\nΦύλλα από φύκι nori, 18 x 20 εκατοστών το καθένα, των οποίων τη μεγαλύτερη πλευρά κόβουμε στη μέση\nΠλένουμε καλά το ρύζι με κρύο νερό και μαγειρεύουμε σε ειδικό σκεύος ατμού (rice cooker). Στη συνέχεια το απλώνουμε ομοιόμορφα σε όλο το φύλλο nori, μέχρι να δημιουργηθεί μια ενιαία επιφάνεια, την οποία αναποδογυρίζουμε ώστε να μας δώσει το uramaki (inside-out roll).\nΚόβουμε το αβοκάντο, το σχοινόπρασο και το αγγούρι σε λεπτές λωρίδες και τα απλώνουμε γραμμικά, μαζί με την ψίχα καβουριού, το μαύρο σουσάμι και τη μαγιονέζα. Τυλίγουμε σφιχτά με τη βοήθεια του bamboo mat. Tip: τοποθετούμε πάνω του μια μεμβράνη, ώστε να μην κολλάει το ρύζι.\nΚόβουμε τον τόνο σε λεπτές φέτες και τις τοποθετούμε στο πάνω μέρος του ρολού. Τεμαχίζουμε το ρολό σε ισομεγέθεις φέτες, τοποθετούμε σε επίπεδη πιατέλα και περιχύνουμε με τη spicy sauce. Τέλος, τοποθετούμε στην κορυφή το orange tobiko και το τηγανητό καταΐφι και σερβίρουμε.\nShirakabegura Junmai Daiginjo, Ιαπωνία — Η ναυαρχίδα του παραγωγού Shirakabegura βασίζεται στην ποικιλία ρυζιού Yamada Nishiki, η οποία θεωρείται από τις κορυφαίες για sake. Το νερό που χρησιμοποιείται προέρχεται από τη διάσημη πηγή Miyamizu της επαρχίας Hyogo. Η λείανση του ρυζιού φτάνει το 45% κι έχει ως αποτέλεσμα ένα φινετσάτο, βελούδινο στο στόμα, ημίξηρο σάκε, με απαλά αρώματα μπανάνας, βανίλιας και λευκού μανιταριού, με αλκοολικό τίτλο 15%. Αγαπάει το Sushi και το Sashimi, αλλά δένει αρμονικά και με πολλά άλλα ελαφριά πιάτα της ιαπωνικής κουζίνας, όπως τα Miso Shiru, Tuna Tataki κ.ά.\nWhite Fish Jalapeño — Λαβράκι Φιλέτο, Πουρές Edamame, Creamy Jalapeño Dressing με Σκόρδο\nΥλικά για 1 μερίδα\n1 λαβράκι 500 γρ φιλέτο με δέρμα, κομμένο σε 6 κομμάτια\nΦρεσκοτριμμένο μαύρο πιπέρι\nΚαθαρίζουμε το φιλέτο του ψαριού από τα λέπια, χωρίς να αφαιρέσουμε το δέρμα, και το κόβουμε σε έξι ισομεγέθη κομμάτια. Στη συνέχεια προσθέτουμε τον ανθό αλατιού και το φρεσκοτριμμένο μαύρο πιπέρι και ψήνουμε στην πλάκα, με προτεραιότητα στην πλευρά του δέρματος, μέχρι να γίνει τραγανό.\nΥλικά για τον πουρέ edamame\n50 γρ. φασόλια edamame\n10 ml ελαιόλαδο\n8 γρ. βούτυρο\n10 ml νερό\n2,5 γρ. chili garlic sauce\nΑνθός αλατιού και φρεσκοτριμμένο μαύρο πιπέρι\nΠολτοποιούμε τα φασόλια (αφού τα έχουμε βράσει προηγουμένως) και προσθέτουμε σταδιακά το ελαιόλαδο, το βούτυρο, το νερό και την chili garlic sauce. Ανακατεύουμε σταθερά μέχρι να δημιουργηθεί ένα ενιαίο μείγμα. Στο τέλος καρυκεύουμε με ανθό αλατιού και φρεσκοτριμμένο μαύρο πιπέρι.\nΥλικά για την jalapeño creamy sauce\n25 γρ. πιπεριές jalapeño χωρίς σπόρους\n2 γρ. ανθός αλατιού\n1 σκελίδα σκόρδο\n40 ml ηλιέλαιο\n15 ml ξίδι ρυζιού\nΠολτοποιούμε τις πιπεριές jalapeño και προσθέτουμε σταδιακά το σκόρδο, το ηλιέλαιο, το ξίδι ρυζιού και στο τέλος τον ανθό αλατιού. Ανακατεύουμε σταθερά μέχρι να ομογενοποιηθούν όλα τα συστατικά. Σε ένα βαθύ πιάτο μοιράζουμε τον πουρέ edamame σε πέντε σημεία, τοποθετώντας τα πέντε κομμάτια του ψαριού ανάμεσά τους. Στο κέντρο τοποθετούμε το έκτο κομμάτι και περιχύνουμε με την jalapeño creamy sauce ομοιόμορφα, ώστε να ομογενοποιηθεί με όλα τα στοιχεία του πιάτου. Τέλος, σερβίρουμε με λίγες σταγόνες ελαιόλαδο και γαρνίρουμε με πανσέδες.\nSantorini Familia Hatzidakis, Ελλάδα — Το Ασύρτικο ΠΟΠ Σαντορίνης συμπληρώνει το λαβράκι με την αναζωογονητική οξύτητα και την αλατότητά του. Μια πανδαισία αρωμάτων, με κυρίαρχα αυτά των εσπεριδοειδών, όπως του λεμονιού και του μοσχολέμονου, αλλά και του πράσινου μήλου και των λευκών ανθέων, έρχεται να εξισορροπήσει τα spicy στοιχεία του πιάτου. Η έντονη ορυκτότητα της ποικιλίας, αποτύπωμα του ηφαιστειακού εδάφους, ενώνεται αρμονικά με την πρώτη ύλη από τη θάλασσα και τη γη, προσδίδοντας επιπλέον πολυπλοκότητα και μακρά επίγευση, ενώ οι γηγενείς ζύμες κατά την οινοποίηση ενισχύουν την εκφραστικότητα του μοναδικού terroir του νησιού. g\nΧαριλάου Τρικούπη 48, Κεφαλάρι 14562\nΤ: 210 623 1181 | freudoriental.gr\n#foodandwinepairing winepairing #freudoriental sushi\ngrape 30 Σεπτεμβρίου, 2019


Αναγνωρίσεις Πτυχίων στην Ελλάδα - Look4Studies.com\nΑναγνωρίσεις Πτυχίων στην Ελλάδα\nΤο σκηνικό αλλάζει, υπό την πίεση της Ε.Ε.\nΑναγνωρίζονται όλα τα πτυχία των Ελληνικών Κρατικών Πανεπιστημίων (ΑΕΙ, ΑΤΕΙ) και των Κρατικών Πανεπιστημίων του Εξωτερικού που βρίσκονται στην επίσημη λίστα του ΔΟΑΤΑΠ.\nΟ φορέας που αναγνωρίζει πτυχία του εξωτερικού είναι ο Διεπιστημονικός Οργανισμός Αναγνώρισης Τίτλων Ακαδημαϊκών & Πληροφόρησης (ΔΟΑΤΑΠ).\nΜόνο εξ αποστάσεως...\nΤα μόνα προγράμματα που αναγνωρίζονται είναι αυτά που διεξάγονται εξ’ αποστάσεως (Distance Learning). Προγράμματα που προσφέρονται από κολέγια και κέντρα ελευθέρων σπουδών δεν αναγνωρίζονται. Ήδη έχουν αναγνωριστεί από το ΔΟΑΤΑΠ πτυχία σπουδαστών που ολοκλήρωσαν εξ’ αποστάσεως προγράμματα του Πανεπιστημίου του Surrey στην Ελλάδα.\nΗ κοινοτική οδηγία αναφέρει ότι πρέπει να αναγνωρίζονται τα επαγγελματικά δικαιώματα των πτυχίων όλων των Πανεπιστημίων που εδρεύουν στην Ευρωπαϊκή Ένωση μέσω συνεργασιών με τοπικούς φορείς στους οποίους δεν περιλαμβάνονται Αμερικάνικα Πανεπιστήμια και κολέγια. Το Ελληνικό κράτος δεν έχει υιοθετήσει ακόμα την οδηγία οπότε και δεν ισχύει στην Ελλάδα. Το πιθανότερο είναι ότι το Ελληνικό Κράτος θα καταδικασθεί από το Ευρωπαϊκό Δικαστήριο (όπως έχει συμβεί και στο παρελθόν), παρόλα αυτά δεν αναμένεται να υιοθετηθεί ακόμα η οδηγία.\nΓια να υιοθετηθεί στη χώρα μας η κοινοτική οδηγία απαιτείται αλλαγή του άρθρου 16 του Ελληνικού Συντάγματος, ώστε το Ελληνικό Κράτος να είναι σε θέση να αναπτύξει σχετικό νομοθετικό πλαίσιο. Για να υπάρχει έλεγχος και σαφείς προϋποθέσεις λειτουργίας των κολεγίων και αναγνώρισης των πτυχίων πρέπει να νομοθετήσει το Κράτος. Το πρόβλημα που υπάρχει είναι ότι οποιοσδήποτε νόμος ψηφιστεί θα είναι αντισυνταγματικός αφού το Ελληνικό Σύνταγμα επιτρέπει την λειτουργία μόνο κρατικών πανεπιστημίων, οπότε και θα χρειαστεί τροποποίηση του άρθρου 16 του Συντάγματος.\nΓια να αλλάξει το άρθρο 16 ή να γίνει οποιαδήποτε αναθεώρηση του Συντάγματος πρέπει να το αποφασίσει η Βουλή. Είναι μια διαδικασία που κρατάει αρκετό καιρό αφού πρώτα η Βουλή πρέπει να αποφασίσει εάν θα προχωρήσει σε αναθεώρηση και μετά να πραγματοποιηθεί η αναθεώρηση. Οπότε ο χρόνος που απαιτείται πραγματικά για την αλλαγή αυτή υπολογίζεται σε 6 με 8 χρόνια. Μόνο όταν γίνει αλλαγή του άρθρου 16 μπορεί η εκάστοτε κυβέρνηση να νομοθετήσει και να υιοθετήσει την κοινοτική οδηγία.\nwww.look4studies.com με πληροφορίες από Centre of European Management Studies (CeMS) (www.cems.gr)


Γυμναστική στο σπίτι – Η Φωνή\nΤο καλοκαίρι πλησιάζει , τα γυμναστήρια κλειστά και η καραντίνα έχει κάνει τον καναπέ συνέχεια του σώματος μας ! Αν προσθέσεις και την κατανάλωση των αγαπημένων μας σνακ κάθε φορά που βλέπουμε ένα νέο επεισόδιο της λατρεμένης μας σειράς , εύκολα καταλαβαίνεις ότι ο δρόμος της γυμναστικής στο σπίτι είναι μονόδρομος!\nΗ αλήθεια είναι πως λίγα πράγματα έχουν μόνο θετική πλευρά, και ένα από αυτά είναι η γυμναστική. Θα έπρεπε όλοι να την κάνουμε μέρος της καθημερινότητάς μας, ειδικά της καθημερινότητας που έχει διαμορφώσει ο κορονοϊός, που δεν μας αφήνει πολλές επιλογές διασκέδασης πλέον.\nΚαι ναι, η γυμναστική είναι και διασκέδαση και μπορεί να γίνει και στο σπίτι με τα σωστά μηχανήματα\nΗ Σταματίνα Κομνηνού, personal trainer,μας παρουσιάζει παρακάτω δύο τρόπους γυμναστικής που συμβάλλουν στην σωματική μας υγεία αποδεδειγμένα.\nΗ ενέργεια που εκτελείται από το σώμα σε ένα κωπηλατικό μηχάνημα έχει οφέλη σε πάρα πολλά σημεία του σώματός μας. Καθ’ ότι η κίνηση είναι πολυαθροική συμβάλλουμε :\n1) στην καύση λίπους μέσω της συνεχούς αερόβιας άσκησης ,\n2) στην ενδυνάμωση γλουτών και τετρακέφαλων διότι ασκείται αντίσταση από τα πέλματα για να ολοκληρώσει η κίνηση ,\n3) στην εντατική ώμων και πλάτης , συνεπώς και στη βελτίωση της στάσης του σώματος μας . Επίσης συμβάλλει και στην αποφυγή συνηθισμένων πόνων στην πλάτη και στον αυχένα καθότι οι τραπεζοειδής που στηρίζουν τον αυχένα μας ενδυναμώνονται μέσω της κίνησης που κάνουμε σε ένα μηχάνημα κωπηλατικής .\nΤέλος στη σωστή σύσφιξη κοιλιακών και ραχιαίων, παράγοντες αποκλειστικοί για τη σωστή στήριξη ολόκληρου του κορμού μας.\nΑπαριθμώντας τους ευεργετικούς παράγοντες ενός ελλειπτικού μηχανήματος γυμναστικής ξεκινάμε από τον πιο βασικό ο οποίος είναι η αερόβια άσκηση . Με τη συνεχή κίνηση σε όρθια στάση επιτυγχάνουμε απώλεια βάρους , κάψιμο λίπους αλλά και γενικότερη σύσφιξη του σώματος μας . Επιπλέον μέρα με τη μέρα και αυξάνοντας το χρόνο αλλά και το βαθμό δυσκολίας της άσκησης στοχεύουμε στην αύξηση της αντοχής μας και στη βελτίωση του αναπνευστικού μας συστήματος . Στο συγκεκριμένο μηχάνημα έχουμε τη δυνατότητα για γρήγορη σύσφιξη τοπικά σε χέρια και γλουτούς λόγω των αντιστάσεων που μπορούμε να χρησιμοποιήσουμε κατά τη διάρκεια της άσκησης .\nΟι δύο αυτές ασκήσεις , αποτελούν μια πλήρη πρόταση εκγύμνασης όλου του σώματος , που αν συνδυαστεί με σωστή διατροφή θα έχουμε άμεσα αλλά και μακροπρόθεσμα αποτελέσματα!\nBάλτε την αγαπημένη σας μουσική και ξεκινήστε!\nPrevious Article Ραφήνα: Το Επαγγελματικό Επιμελητήριο στην περιοχή για τη στήριξη των καταστημάτων\nNext Article Δήμος Διονύσου: Σε κατάσταση έκτακτης ανάγκης τουλάχιστον έως τις 17 Μαΐου 2021


ΧΕΙΡΟΔΗΜΙΟΥΡΓΙΕΣ: 07/01/2014 - 08/01/2014\nΣΑΣ ΕΛΕΙΨΑ;ΕΔΩ ΕΙΜΑΙ,ΠΑΡΟΥΣΑ!!!\nΜΕ ΘΥΜΑΣΤΕ;Η ΜΗΠΩΣ ΜΕ ΞΕΧΑΣΑΤΕ.ΕΓΩ ΠΑΝΤΩΣ ΔΕΝ ΣΑΣ ΞΕΧΝΑΩ,ΜΠΟΡΕΙ ΝΑ ΜΗΝ ΑΦΗΝΩ ΣΧΟΛΙΟ ΣΤΑ ΣΠΙΤΑΚΙΑ ΣΑΣ,ΑΛΛΑ ΤΑ ΕΠΙΣΚΕΠΤΟΜΑΙ ΚΑΙ ΜΑΘΑΙΝΩ ΝΕΑ ΣΑΣ ΚΑΙ ΦΥΣΙΚΑ ΘΑΥΜΑΖΩ ΚΑΙ ΠΕΡΝΩ ΙΔΕΕΣ ΑΠΟ ΤΙΣ ΟΜΟΡΦΕΣ ΔΗΜΙΟΥΡΓΙΕΣ ΣΑΣ!!!\nΔΥΣΤΥΧΩΣ ΑΥΤΟ ΤΟ ΔΙΑΣΤΗΜΑ Ο ΧΡΟΝΟΣ ΜΟΥ ΕΙΝΑΙ ΠΕΡΙΟΡΙΣΜΕΝΟΣ,ΛΙΓΟ ΟΙ ΚΗΠΟΙ,ΛΙΓΟ ΚΑΠΟΙΑ ΜΙΚΡΟΠΡΟΒΛΗΜΑΤΑ ΥΓΕΙΑΣ ΔΕΝ ΜΟΥ ΕΠΙΤΡΕΠΟΥΝ ΝΑ ΤΕΛΕΙΩΣΩ ΚΑΠΟΙΕΣ ΚΑΤΑΣΚΕΥΕΣ ΠΟΥ ΞΕΚΙΝΗΣΑ ΚΑΙ ΘΑ ΗΘΕΛΑ ΝΑ ΣΑΣ ΤΙΣ ΔΕΙΞΩ,ΕΠΛΙΖΩ ΣΥΝΤΟΜΑ ΝΑ ΜΠΟΡΕΣΩ ΝΑ ΤΑ ΒΑΛΩ ΟΛΑ ΣΕ ΜΙΑ ΣΕΙΡΑ.\nΔΗΜΙΟΥΡΓΙΕΣ ΜΠΟΡΕΙ ΝΑ ΜΗΝ ΕΧΩ ΝΑ ΣΑΣ ΔΕΙΞΩ ΘΑ ΣΑΣ ΔΕΙΞΩ ΟΜΩΣ ΜΕ ΤΙ ΑΣΧΟΛΟΥΜΑΙ ΤΟΝ ΤΕΛΕΥΤΑΙΟ ΚΑΙΡΟ,ΠΟΥ ΓΙΑ ΜΕΝΑ ΠΡΟΣΩΠΙΚΑ ΕΙΝΑΙ ΚΑΙ ΑΥΤΟ ΔΗΜΙΟΥΡΓΙΑ ΚΑΙ ΜΟΥ ΑΡΕΣΕΙ ΠΑΡΑ ΠΟΛΥ!!!\nΦΕΤΟΣ Ο ΚΑΙΡΟΣ ΜΑΣ ΤΑΛΑΙΠΩΡΙΣΕ ΠΟΛΥ ΜΕ ΤΙΣ ΒΡΟΧΕΣ ΚΑΙ ΕΤΣΙ ΟΙ ΣΠΟΡΕΣ ΜΑΣ ΕΜΕΙΝΑΝ ΑΡΚΕΤΑ ΠΙΣΩ,ΕΥΤΥΧΩΣ ΟΜΩΣ ΕΔΩ ΚΑΙ 10 ΜΕΡΕΣ ΑΡΧΙΣΑΜΕ ΝΑ ΚΑΤΑΛΑΒΑΙΝΟΥΜΕ ΟΤΙ ΜΠΗΚΕ ΣΙΓΑ ΣΙΓΑ ΤΟ ΚΑΛΟΚΑΙΡΙ ΚΑΙ ΕΛΠΙΖΩ ΝΑ ΚΡΑΤΗΣΕΙ.\nΕΙΣΤΕ ΑΚΟΜΑ ΕΔΩ Η ΒΑΡΕΘΗΚΑΤΕ;\nΑΝ ΕΙΣΤΕ ΚΑΙ ΔΕΝ ΒΑΡΕΘΗΚΑΤΕ ΕΛΑΤΕ ΝΑ ΣΑΣ ΞΕΝΑΓΗΣΩ ΣΤΟΝ ΚΗΠΟ ΜΟΥ,ΔΕΝ ΘΑ ΣΑΣ ΚΟΥΡΑΣΩ ΑΛΛΟ ΑΛΛΑ ΘΑ ΑΦΗΣΩ ΤΙΣ ΦΩΤΟ ΝΑ ΜΙΛΗΣΟΥΝ ΜΟΝΕΣ ΤΟΥΣ!!!\nΜΕΣΗΜΕΡΑΚΙ ΚΑΙ ΚΑΠΟΥΤΣΙΝΟ\nΠΕΤΟΥΝΙΕΣ ΚΑΙ ΑΜΠΕΛΩΨ\nΑναρτήθηκε από giasmin στις Τρίτη, Ιουλίου 01, 2014


Ο Ε.Π.Ο.Σ. ΦΥΛΗΣ προτίθεται να προσλάβει υπεύθυνο γραμματειακής υποστήριξης για 5νθήμερη εργασία μερικής απασχόλησης στα γραφεία του Συλλόγου στη Φυλή (έξοδος 6 Αττικής Οδού κοντά στη στάση του Προαστιακού "Άνω Λιόσια") και ωράριο εργασίας 17:00-21:30, Δευτέρα έως και Παρασκευή.\nΠροσόντα: Άριστη γνώση χειρισμού Η/Υ και εφαρμογών MS Office, (θα εκτιμηθεί ιδιαίτερα η προχωρημένη γνώση excel και word). Γνώση αγγλικών\nΕπιθυμητή πιστοποίηση ECDL, προϋπηρεσία σε ανάλογη θέση και συστατική επιστολή. Γνώσεις ορειβατικών και αναρριχητικών θεμάτων θα συνεκτιμηθούν.\nΣυνοπτικά καθήκοντα: Τηλεφωνικές κρατήσεις θέσεων εξορμήσεων. Διαχείριση ηλεκτρονικής εφαρμογής υποστήριξης περιβάλλοντος Συλλόγου (μητρώα μελών, αθλητών, αθλούμενων, συνδρομές, παραστατικά, αρχειοθετήσεις κλπ.). Διεκπεραίωση εγγράφων.\nΑνάληψη εργασίας 24 Ιανουαρίου.\nΘα ακολουθήσει συνέντευξη στις 20 Ιανουαρίου\nΣύμφωνα με το άρθρο 11 του Καταστατικού καλούνται τα μέλη του Συλλόγου σε ετήσια Τακτική Γενική Συνέλευση το Σάββατο 22/1/2022 ώρα 10:30 με απαιτούμενη απαρτία 50%+1 των οικονομικά τακτοποιημένων μελών του.\nΣε περίπτωση μη απαρτίας η Γενική Συνέλευση θα συνεδριάσει έγκυρα αμέσως μετά την πάροδο μίας ώρας, δηλαδή στις 11:30 με τα παρόντα οικονομικά τακτοποιημένα μέλη (άρθρο 11ο παρ.7 & 8 του Καταστατικού). Οικονομικά τακτοποιημένο θεωρείται το μέλος που έχει καταβάλει την συνδρομή του τρέχοντος έτους και έχει παρέλθει ένα έτος από την εγγραφή του στο Σύλλογο (άρθρο 11ο παρ.5).\nΧώρος: γραφείο του Συλλόγου στην οδό Ικτίνου 3 & Προμηθέως 13344 ΦΥΛΗ (Η Γ.Σ. θα πραγματοποιηθεί με τα ισχύοντα υγειονομικά πρωτόκολλα: πιστοποιητικό εμβολιασμού ή νόσησης, χρήση μάσκας καθ΄όλη τη διάρκεια της διαδικασίας και τήρηση αποστάσεων ή ότι άλλο προβλέπουν τα υγειονομικά πρωτόκολλα εκείνη την περίοδο).\nΑπολογισμός πεπραγμένων του έτους 2021\nΣυζήτηση: έγκριση απολογισμού – προϋπολογισμού\nAπαλλαγή του Δ.Σ. από κάθε ευθύνη\nΦυλή, 3 Ιανουαρίου 2022\nΚαλλιόπη Δηλαβεράκη Δρόσος Τραπεζάρης\nΟ Γιάννης Κοντόπουλος, μέλος του Συλλόγου μας στην ψηλότερη κορυφή της Αφρικής!!!!\nΣτις 3/1/2022 έφτασε στην κορυφή του Κιλιμαντζαρο στα 5.895 μ. και μας έκανε όλους περήφανους!\nΤου ευχόμαστε πάντα ψηλά και ...ψηλότερα!!!\n2021: μια αγωνιστική χρονιά (μισή χρονιά), φεύγει...\nΉταν μια χρονιά που μας έλειψαν οι αγώνες κι οι αθλητικές διοργανώσεις λόγω της πρωτόγνωρης κατάστασης από τις επιπτώσεις και τους περιορισμούς της πανδημίας του covid.\nΈτσι, όταν στα μισά του Μάη άρχισαν πάλι οι προπονήσεις έμεινε πολύ μικρό χρονικό διάστημα στους αθλητές μας τόσο για να ανακτήσουν μια ικανοποιητική φυσική κατάσταση, όσο και για να δρέψουν διακρίσεις, αποτέλεσμα της προετοιμασίας τους.\nΟι Ομοσπονδίες μας (Ε.Ο.Ο.Α. και Ε.Ο.Τ.) κατέβαλαν προσπάθειες να διατηρήσουν την αγωνιστικότητα στα αθλήματα που καλλιεργούν με ανάλογους των καταστάσεων αναγκαστικά λιγότερους αγώνες.\nΣτους αθλητές μας, λοιπόν, οφείλουμε ένα μεγάλο ΜΠΡΑΒΟ, γιατί κατάφεραν να συμμετέχουν στους λίγους αυτούς αγώνες, να έχουν μια ικανοποιητική παρουσία (ακόμη και όσοι συμμετείχαν πρώτη φορά σε αγώνες) και να διακριθούν σε πρώτες θέσεις!\nΑξίζουν μπράβο και στους προπονητές τους, Γιώργο Μπερνιδάκη στην αγωνιστική αναρρίχηση και στον Γιάννη Τάγαρη στη τοξοβολία, για την πίστη τους στο λειτούργημά τους και στην προσήλωσή τους για τη δημιουργία νέων αθλητών.\nΔιαβάστε περισσότερα: 2021: μια αγωνιστική χρονιά (μισή χρονιά), φεύγει...


Τι να περιμένω κατά την επίσκεψή μου στον ψυχολόγο?\nΗ θεραπεία αξιολογείται πάντα με γνώμονα το αίτημα του ασθενή, και την ιδιάζουσα περίπτωση.\nΣε κάποιες περιπτώσεις το αίτημα μπορεί να έρχεται από μια δημόσια δομή ή ιδιωτική δομή, άλλες φορές ατομικά κάποιος μπορεί αν απευθυνθεί στον ψυχολόγο. Το αίτημα μπορεί να αφορά την παροχή μιας γνωμάτευσης, την κράτηση μιας συμβουλευτικής συνεδρίας, την επιτέλεση βραχείας παρέμβασης, ή και ψυχο-εκπαίδευση γύρο από θέματα ψυχολογίας.\nΗ ατομική θεραπευτική συνεδρία συνήθως συμφωνεί σε μια ακολουθία σταδίων, ώστε ο θεραπευόμενος να ωφεληθεί μέγιστα από αυτή. Αυτό σημαίνει ότι πρώτα έρχεται η συστηματική αξιολόγηση της κατάστασης, ώστε να εντοπιστεί η πηγή της δυσφορίας. Μέσα από αυτή τη διαδικασία ο ασθενής και ο ψυχολόγος θα εντοπίσουν, ερμηνεύσουν, και θα κατανοήσουν το προϋπάρχον ιστορικό.\nΟ ψυχολόγος δεν συνταγογραφεί φαρμακοθεραπεία, οπότε ο σκοπός της θεραπείας είναι να κατανοήσουμε μαζί ποιες καταστάσεις και βιώματα είναι δυσλειτουργικά για την ψυχική υγεία.\nΕφόσον έχει γίνει η ολιστική αξιολόγηση του ιστορικού του ασθενούς, μετά έρχεται η παρέμβαση. Δηλαδή, ο ψυχολόγος θα βοηθήσει τον ασθενή να κατανοήσει και να ξανα-νοηματοδοτήσει εκείνες τις αυτομομφές, οι οποίες δρουν ως αυτοτιμωρία, μειώνουν τον αυτοσεβασμό, την αγάπη για τον εαυτό, και την αυτοπεποίθησή.\nΗ περάτωση της παρέμβασης επέρχεται με την επιστημονική επανα-αξιολόγηση των θεραπευτικών αποτελεσμάτων της θεραπευτικής παρέμβασης.\nΟπότε, η διαδικασία της ψυχοθεραπείας είναι μια δέσμευση του ασθενή προς μια υπεύθυνη προσπάθεια βελτίωσης. Με άλλα λόγια, τα μοτίβα σκέψης, πεποιθήσεων, και συναισθηματικής αντίδρασης δεν αλλάζουν με μια χαλαρή φιλική κουβέντα του "ποδιού", αλλά με αποφασιστικότητα, δομημένο τρόπο, πείσμα, επιμονή, και θυσίες. Σε αυτή την προσπάθεια, δεδομένων των οικονομικών συνθηκών, θα προσπαθήσω να κάνω ότι καλύτερο μπορώ ώστε να προσφέρω τις υπηρεσίες μου με το χαμηλότερο κόστος.\nΟ θεράπων ψυχολόγος μέσα από την πανεπιστημιακή επιστημονική του εξειδίκευση, χρησιμοποιεί τις μεθόδους εκείνες που είναι επιστημονικά αποδεδειγμένες στη θεραπεία της κάθε περίπτωσης. Αυτό επιτελείται μέσα από έγκυρες έρευνες που έχουν δημοσιευθεί σε μεγάλα έγκριτα επιστημονικά περιοδικά.\nΗ θεραπευτική πορεία δεν είναι πάντα γραμμική, δηλαδή ο θεραπευόμενος/η αναμένεται να παλινδρομήσει σε προηγούμενες δυσλειτουργικές συμπεριφορές. Αυτό δεν είναι αναγκαία απογοητευτικό, καθώς οι τωρινές συμπεριφορές είναι προϊόν χρόνιας αυτοβιογραφικής ύφανσης. Ακολούθως, ο θεραπευόμενος/η δεν είναι το αδύναμο θύμα της υποτροπής, αλλά ο πολεμιστής/τρια που έχει πάρει την ευθύνη του εαυτού του/της στα χέρια του/της. Οπότε είναι δόκιμο να μην απογοητευόμαστε όταν οι προσδοκίες μας για απόλυτη και γρήγορη θεραπεία παίρνει περισσότερο χρόνο, είναι απολύτως φυσιολογικό και αναμενόμενο να υπάρχει μια οπισθοδρόμηση.\nΜαζί με τον ψυχολόγο αυτή η προσπάθεια θα είναι αποτελεσματική. Να θυμάστε ότι το τέλειο είναι ο εχθρός του άριστου. Ο θεραπευόμος/η θα βγουν μέσα απο την ψυχοθεραπεία περισσότερο σοφός, με καλύτερη υγεία, και αγάπη προς τον εαυτό. Είναι ένα δώρο στο εαυτό μας που δεν έχει υλική απτή υπόσταση, αλλά είναι πολύτιμο.


ΚΑΤΕΔΑΦΙΣΑΝ ΚΤΙΣΜΑ ΣΤΗΝ ΠΛΑΤΕΙΑ ΑΓ.ΠΕΤΡΟΥ ΠΟΥ ΕΙΧΕ ΑΠΑΛΛΟΤΡΙΩΘΕΙ & ΑΠΟΖΗΜΙΩΘΕΙ ΕΔΩ ΚΑΙ ΧΡΟΝΙΑ\nΣάββατο, 19 Νοεμβρίου 2011 5:48 μ.μ.\nΠαρελθόν αποτελεί πλέον ένα κυριολεκτικά ερείπιο κτίσμα που βρισκόταν εδώ και δεκαετίες πάνω στην πλατεία του Αγ. Πέτρου. Παρότι το κτίσμα είχε απαλλοτριωθεί και αποζημιωθεί εδώ και χρόνια, κανείς δεν σκέφτηκε πως πρέπει να κατεδαφιστεί, ώστε να διαμορφωθεί η πλατεία που συνορεύει μ’ αυτό. Η πλατεία δημιουργήθηκε σε οικόπεδα που απαλλοτριώθηκαν, δημιουργήθηκαν ζώνες πρασίνου, τοποθετήθηκαν παγκάκια, φωτισμός, όμως το κτίσμα δεν γκρεμίστηκε παρά τις εκκλήσεις των περιοίκων.\nΧτες το πρωί οι υπηρεσίες του Δήμου Αχαρνών με επικεφαλή τον Αντιδήμαρχο Αστικής Ανάπτυξης κ. Παναγιώτη Κορνιλάκη, μετέβησαν στο σημείο όπου γκρέμισαν το κτίσμα που έστεκε κυριολεκτικά στην μέση της πλατείας! Το τραγελαφικό της υπόθεσης είναι πως ο ιδιοκτήτης του κτιρίου ενώ είχε αποζημιωθεί γι’ αυτό και θα έπρεπε να το έχει εγκαταλείψει, το ενοικίαζε παρανόμως σε αλλοδαπούς!\nΣίγουρα η εικόνα στην γειτονιά του Αγ. Πέτρου Αχαρνών άλλαξε αφού πλέον το «επικίνδυνο» κτίσμα δεν αποτελεί κίνδυνο ούτε για τα πιτσιρίκια που παίζουν στην πλατεία, ούτε για τα ΙΧ που έβλεπαν ξαφνικά μπροστά τους ένα σπίτι. Η πλατεία, σύμφωνα με δήλωση του κ. Κορνιλάκη στο ACHARNORAMA, θα διαμορφωθεί σύντομα και θα δοθεί στους κατοίκους, όπως έπρεπε να έχει γίνει εδώ και πάρα πολλά χρόνια.\n0 σχόλια στο ΚΑΤΕΔΑΦΙΣΑΝ ΚΤΙΣΜΑ ΣΤΗΝ ΠΛΑΤΕΙΑ ΑΓ.ΠΕΤΡΟΥ ΠΟΥ ΕΙΧΕ ΑΠΑΛΛΟΤΡΙΩΘΕΙ & ΑΠΟΖΗΜΙΩΘΕΙ ΕΔΩ ΚΑΙ ΧΡΟΝΙΑ


Lamtech 92533 CAR MP3 Player With FM Transmitter Slot - Mp3 player (PER.662297)\nΑρχική > Ήχος - Εικόνα > MP3 players > LAMTECH 92533 CAR MP3 PLAYER WITH FM TRANSMITTER SLOT\nLAMTECH 92533 CAR MP3 PLAYER WITH FM TRANSMITTER SLOT\nΦορτιστής αυτοκινήτου με FM transmitter από τη LAMTECH για να ακούτε την αγαπημένη σας μουσική όσο φορτίζετε το κινητό σας στο αυτοκίνητο. Διαθέτει υποστήριξη USB για να συνδέεται οποιοδήποτε στικάκι με τη μουσική σας.\nΥποστηριζόμενες μορφές αναπαραγωγής: MP3 / WMA.\nΤάση εισόδου: 12-24V.\nΤάξη εξόδου: 5V / 1Α.\nΣυχνότητα FM: 87.5-108.0M Hz.\nΜέγεθος: 80 x 35 x 25 mm.\nLAMTECH 92533 CAR MP3 PLAYER WITH FM TRANSMITTER SLOT (PER.662297)\n19.00 14.40 €\n• Υποστηριζόμενες μορφές αναπαραγωγής: MP3 / WMA.\n• Τάση εισόδου: 12-24V.\n• Τάξη εξόδου: 5V / 1Α.\n• Συχνότητα FM: 87.5-108.0M Hz.\n• Μέγεθος: 80 x 35 x 25 mm.\nLAMTECH 92533 CAR MP3 PLAYER WITH FM TRANSMITTER SLOT PER.662297 LAMTECH LAMTECH MP3 PLAYER LAMTECH 92533 CAR MP3 PLAYER WITH FM TRANSMITTER SLOT\n14.40 MP3 PLAYER


PERIERGOS TAXIDIOTHS: Η Δασκάλα και ο μικρός μαθητής.\nΗ Δασκάλα και ο μικρός μαθητής.\nΠριν από πολλά χρόνια σε ένα Δημοτικό σχολείο της Ελληνικής επαρχίας υπήρχε μια δασκάλα.\nΤο όνομα της ήταν κυρία Ιωάννα.Η δασκάλα δεν συμπαθούσε καθόλου ένα μαθητή της.\nΏσπου έμαθε το τραγικό μυστικό του\nΤην πρώτη μέρα της καινούργιας σχολικής χρονιάς, στάθηκε μπροστά από τα παιδιά της πέμπτης τάξης, τους συστήθηκε και στη συνέχεια τους είπε ένα μεγάλο ψέμα. Όπως και οι περισσότεροι άλλωστε δάσκαλοι, κοίταξε τους μαθητές της και τους είπε ότι τους θα τους αγαπάει και θα τους προσέχει όλους το ίδιο.\nΑλλά αυτό ήταν αδύνατον, γιατί εκεί στην μπροστινή σειρά, κάθονταν ένα μικρό αγόρι, ο Θεόδωρος Σπανός.\nΗ κυρία Ιωάννα είχε παρατηρήσει τον Θοδωρή από την προηγούμενη χρονιά και δεν τον συμπαθούσε ιδιαίτερα. Δεν έπαιζε με τα άλλα παιδιά, δεν συμμετείχε στην τάξη, τα ρούχα του ήταν συνέχεια βρώμικα και σίγουρα δεν έκανε όσο συχνά έπρεπε μπάνιο.\nΟ Θοδωρής ήταν ένα παιδί που την δυσαρεστούσε όποτε τον έβλεπε για αυτό και απολάμβανε τις στιγμές που σχημάτιζε με τον κόκκινο στυλό της τα τεράστια Χ στα τετράδια του, έσβηνε τα λάθη του ή βαθμολογούσε με 6 και με 5 τις εργασίες του.\nΣτο σχολείο, όπου δίδασκε η κυρία Ιωάννα, ήταν υποχρεωμένη να ελέγχει το παρελθόν όλων των παιδιών που υπήρχαν στη τάξη της. Ακόμη και του μικρού Θοδωρή. Έτσι όταν άνοιξε τα αρχεία του, την περίμενε μια μεγάλη έκπληξη.\nΟ δάσκαλος που είχε τον Θοδωρή στην πρώτη τάξη του Δημοτικού έγραφε για αυτόν: «Ο Θοδωρής είναι ένα υπέροχο παιδί όλο χαμόγελο. Είναι οργανωτικός, μελετηρός και έχει καλούς τρόπους. Είναι μια έμπνευση για τα παιδιά που βρίσκονται γύρω του.»\nΗ δασκάλα που είχε τον Θοδωρή στη Δευτέρα Δημοτικού έγραφε: «Είναι εξαιρετικός μαθητής, τον συμπαθούν πολύ οι συμμαθητές του αλλά ο ίδιος μοιάζει πολύ προβληματισμένος επειδή η μητέρα του πάσχει από μια ανίατη ασθένεια και η ζωή στο σπίτι του πρέπει να είναι πολύ δύσκολη.»\nΗ δασκάλα που τον δίδαξε στην Τρίτη Δημοτικού έγραφε: «Ο θάνατος της μητέρας του του στοίχισε πολύ. Ο ίδιος προσπαθεί να κάνει ότι καλύτερο μπορεί, αλλά ο πατέρας του δεν του δείχνει μεγάλο ενδιαφέρον. Η άσχημη κατάσταση στο σπίτι θα τον επηρεάσει πολύ σύντομα, αν δεν αλλάξει γρήγορα κάτι.»\nΟ δάσκαλος του Θοδωρή στην Τετάρτη Δημοτικού έγραφε: «Ο Θοδωρής έχει παραιτηθεί και δεν δείχνει κανένα ενδιαφέρον για το σχολείο. Δεν έχει πολλούς φίλους και πολλές φορές κοιμάται στην τάξη.»\nΗ κυρία Ιωάννα συνειδητοποίησε το πρόβλημα και αισθάνθηκε ντροπή για τον εαυτό της. Αισθάνθηκε ακόμη χειρότερα, όταν όλοι οι μαθητές της, της έφεραν χριστουγεννιάτικα δώρα τυλιγμένα με αστραφτερά περιτυλίγματα και όμορφες κορδέλες. Όλοι, εκτός από τον Θοδωρή. Το δικό του δώρο ήταν αδέξια τυλιγμένο σε ένα βρώμικο, καφέ χαρτί που μάλλον πριν ήταν η σακούλα ενός παντοπωλείου.\nΗ κυρία Ιωάννα δυσκολεύτηκε να το ανοίξει. Τα περισσότερα παιδιά γέλασαν όταν έβγαλε από μέσα ένα βραχιόλι που είχε φτιάξει ο ίδιος με σπάγκο και πέτρες αλλά και ένα ανοιχτό, μισογεμάτο μπουκάλι με άρωμα. Σηκώθηκε από τη θέση της και σταμάτησε απότομα των γέλιο των παιδιών όταν φώναξε δυνατά πόσο πολύ της άρεσε το δώρο του. Στη συνέχεια φόρεσε το βραχιόλι και έριξε λίγο από το άρωμα στο χέρι της.\nΟ Θοδωρής έφυγε τελευταίος εκείνη τη μέρα από την τάξη. Βγαίνοντας από τη πόρτα γύρισε προς τη δασκάλα του και της είπε με θλιμμένη φωνή «Σήμερα κυρία μυρίζετε σαν τη μαμά μου!»\nΗ κυρία Ιωάννα έκλαψε πολύ εκείνη τη μέρα. Από τότε σταμάτησε να μαθαίνει τα παιδιά ανάγνωση, γραφή και αριθμητική. Αντ “αυτού, άρχισε να τα διδάσκει.\nΑγαπούσε όλα τα παιδιά αλλά έδινε ιδιαίτερη προσοχή στον μικρό Θοδωρή. Κάθε φορά που τον βοηθούσε στα μαθήματα του, το μυαλό του έμοιαζε να ζωντανεύει. Όσο περισσότερο τον ενθάρρυνε, τόσο πιο γρήγορα απαντούσε στις ερωτήσεις της. Μέχρι το τέλος του έτους, ο Θοδωρής είχε γίνει ένα από τα πιο έξυπνα παιδιά της τάξης και, παρά το ψέμα της ότι θα αγαπούσε όλα τα παιδιά το ίδιο, ο Θοδωρής ήταν πλέον και επίσημα ο αγαπημένος της.\nΤην επόμενη χρονιά η κυρία Ιωάννα ανέλαβε πάλι την Πέμπτη Δημοτικού και έβλεπε τον Θοδωρή μόνο στα διαλείμματα. Μια μέρα, προς το τέλος του έτους, βρήκε ένα σημείωμα κάτω από την πόρτα του σπιτιού της. Το σημείωμα είχε την υπογραφή του Θοδωρή και έγραφε: «Είσαστε ακόμη η καλύτερη δασκάλα που είχα ποτέ στη ζωή μου».\nΈξι χρόνια μετά η κυρία Ιωάννα έλαβε άλλο ένα σημείωμα, αυτή τη φορά με το ταχυδρομείο. Ήταν πάλι ο Θοδωρή και της έγραφε ότι είχε τελειώσει τρίτος σε βαθμό το Λύκειο, αλλά εκείνη ήταν ακόμη η καλύτερη δασκάλα που είχε ποτέ στη ζωή του.\nΤέσσερα χρόνια μετά, πήρε άλλη μια επιστολή από τον Θοδωρή. Της έγραφε ότι είναι δύσκολα στο Πανεπιστήμιο αλλά πολύ σύντομα θα έπαιρνε το πτυχίο του και με καλό βαθμό. Τέλειωσε το γράμμα του γράφοντας ότι ακόμη εκείνη είναι η καλύτερη και η πιο αγαπημένη του δασκάλα που είχε ποτέ.\nΈπειτα από τέσσερα χρόνια άλλο ένα γράμμα από τον Θοδωρή έκανε την εμφάνιση του στο ταχυδρομικό κουτί της κυρία Ιωάννα. Της έγραφε ότι αφού πήρε το πτυχίο του, αποφάσισε να προχωρήσει λίγο ακόμη τις σπουδές του. Τέλειωνε την επιστολή γράφοντας ότι παραμένει η καλύτερη και η αγαπημένη του δασκάλα. Αλλά αυτή τη φορά το όνομα με το οποίο υπέγραφε ήταν διαφορετικό: Δρ. Θεόδωρος Φ. Σπανός\nΗ ιστορία δεν τελειώνει εδώ. Η κυρία Ιωάννα πήρε ακόμη ένα γραμμα από τον Θοδωρή εκείνη την άνοιξη. Της έγραφε ότι είχε βρει μια κοπέλα και επρόκειτο να την παντρευτεί. Της έλεγε ότι ο πατέρας του είχε πεθάνει μερικά χρόνια πριν και αναρωτιόταν αν θα μπορούσε εκείνη, να καθίσει στη θέση που κάθεται η μητέρα του γαμπρού. Φυσικά εκείνη το έκανε..\nΠήγε στο γάμο φορώντας στο χέρι εκείνο το βραχιόλι από πέτρες που της είχε κάνει δώρο ο Θοδωρής και φορώντας το άρωμα που του θύμιζε τη μητέρα του.\nΤην στιγμή που ο Δρ. Σπανός την αγκάλιασε της ψιθύρισε στο αυτί: «Σας ευχαριστώ, κυρία Ιωάννα, γιατί πιστέψατε σε μένα. Σας ευχαριστώ τόσο πολύ γιατί με κάνατε να αισθανθώ σημαντικός και μου δείξατε πως μπορώ να κάνω τη διαφορά».\nΗ κυρία Ιωάννα με δάκρυα στα μάτια του απάντησε: «Θοδωρή, κάνεις πολύ μεγάλο λάθος. Εσύ είσαι αυτός που μου έμαθε ότι μπορώ να κάνω τη διαφορά. Δεν ήξερα πώς να διδάξω τους μαθητές μου μέχρι που σε γνώρισα.»\nΈνα κείμενο της Elizabeth Silance Ballard το 1974 στο περιοδικό Homelife.\n«Τρία Γράμματα από τον Τέντυ (Θοδωρής)"\nElizabeth Silance Ballard. "Three Letters from Τέντυ."\nΟι αλλαγές της ιστορίας και των ονομάτων έγιναν για να γίνει πιό κατανοητή στα Ελληνικά δεδομένα.\nΕδώ μιά όμορφη παραλαγή της ιστορίας\nΑναρτήθηκε από TAXIDIOTHS στις 5:47 π.μ.\nΟ τσοπάνης, ο λύκος, το μαντρί και τα πρόβατα.


Εκλογές 2019: ΚΑΡΙΠΙΔΗΣ ΙΩΑΝΝΗΣ Υπ. βουλευτής Λάρισας με τον ΣΥΡΙΖΑ\nNewsIT / Εκλογες / Εκλογες 2019: ΚΑΡΙΠΙΔΗΣ ΙΩΑΝΝΗΣ Υπ. βουλευτης Λαρισας με τον ΣΥΡΙΖΑ\nΒΟΥΛΕΥΤΙΚΕΣ ΕΚΛΟΓΕΣ 2019 – ΚΑΡΙΠΙΔΗΣ ΙΩΑΝΝΗΣ ΥΠΟΨ. ΒΟΥΛΕΥΤΗΣ ΛΑΡΙΣΑΣ ΜΕ ΤΟΝ ΣΥΡΙΖΑ. Αποτελέσματα βουλευτικών εκλογών 2015 και Ευρωεκλογών 2019 στην εκλογική Περιφέρεια Λάρισας.\nΒΟΥΛΕΥΤΙΚΕΣ ΕΚΛΟΓΕΣ 2019 – ΚΑΡΙΠΙΔΗΣ ΙΩΑΝΝΗΣ, Υποψ. βουλευτής Λάρισας με τον ΣΥΡΙΖΑ. Δείτε τα αποτελέσματα των βουλευτικών εκλογών 2015 και των Ευρωεκλογών 2019 στην εκλογική Περιφέρεια Λάρισας. Στην τελική ευθεία για τις κρίσιμες βουλευτικές εκλογές στις 7 Ιουλίου 2019, το newsit.gr σας μεταφέρει σε καθημερινή βάση όλες τις πολιτικές εξελίξεις και σας ενημερώνει mε συνεχή ροή για όσα συμβαίνουν σε όλη τη χώρα, λίγα μόλις 24ωρα πριν τις εκλογές της 7ης Ιουλίου 2019. Το newsit.gr, προκειμένου να είστε απόλυτα ενημερωμένοι, σας παρουσιάζει όλους τους υποψήφιους βουλευτές όλων των κομμάτων σε όλες τις εκλογικές Περιφέρειες. Στην εκλογική Περιφέρεια Λάρισας, στα ψηφοδέλτια, σταυρούς βάζουμε μέχρι 3, ενώ οι βουλευτές που εκλέγονται είναι 8.


Η microsoft κρούει τον κώδωνα κινδύνου για επιθέσεις από χάκερ - Kostoday.com | Η Κως σήμερα! Ειδήσεις και νέα.\nΤρίτη, 12 Νοέμβριος 2013 18:18 Σχολιάστε πρώτοι! Η Microsoft προειδοποίησε τους χρήστες, με ανακοίνωσή της, ότι κακόβουλοι χάκερ μπορεί να εκμεταλλευθούν ένα ευάλωτο σημείο στο λειτουργικό σύστημά της, για να διεισδύσουν στους υπολογιστές-στόχους.\nMicrosoft, Hackers, Προσθήκη σχολίου H Kostoday.com δημοσιεύει άμεσα κάθε σχόλιο, καθώς θεωρούμε ότι ο κάθε αναγνώστης έχει το δικαίωμα να εκφράζει ελεύθερα τις απόψεις του, χωρίς να σημαίνει ότι αυτές εκφράζουν την ηλεκτρονική μας εφημερίδα. Σχόλια υβριστικά ή συκοφαντικά θα διαγράφονται αυτόματα χωρίς προειδοποίηση. Παρακαλούμε πολύ προσπαθήστε οι συζητήσεις να γίνονται σε ευπρεπή πλαίσια. Βεβαιωθείτε ότι εισάγετε τις (*) απαιτούμενες πληροφορίες, όπου ενδείκνυται. Ο κώδικας HTML δεν επιτρέπεται. Μήνυμα *